"I TIDAK PERNAH BUAT KENYATAAN SEBEGINI" - AISHAH

Memberi amaran kepada mna-mana pihak yang menyebarkan kenyataan palsu mengaitkan dirinya dengan dunia politik, penyanyi Aishah, 55, berkata dia tidak pernah mengeluarkan sebarang kenyataan memandangkan dirinya kini tidak lagi aktif dalam arena politik Malaysia.

"Pagi-pagi Jumaat ini, sudah-sudah dan cukup-cukuplah menyebarkan cerita palsu ini. Walaupun I tidak aktif dalam politik lagi tetapi I tidak pernah buat kenyataan sebegini," kata Aishah menerusi Instagramnya pada Jumaat.

Pemilik nama Wan Aishah Wan Ariffin itu memuatnaik paparan skrin kenyataan palsu bahawa dia memohon maaf kerana menghasut rakyat Malaysia memilih parti Pakatan Harapan (PH): "Kepada seluruh rakyat Malaysia, Aishah memohon kemaafan kerana menghasut rakyat supaya memilih Pakatan Harapan. Sesungguhnya Pakatan Harapan sebuah parti yang munafik," tulis kenyataan palsu tersebut.

Dalam pada itu, rata-rata netizen di laman sosial turut berang dengan pihak yang tidak bertanggungjawab menyebarkan fitnah tersebut. Mereka berharap penyanyi lagu 'Janji Manismu' itu bersabar dengan fitnah yang berleluasa pada zaman teknologi kini.

Klik untuk gambar besar

"Dosanya penyebar fitnah. Bayangkan kalau penybar tersebut mati, tapi berita coretannya masih ada di laman sosial, bayangkanlah seksaannya di kubur kelak. Hebat sungguh fitnah zaman siber ini... semoga Kak Aishah kuat dan kami sentiasa sokong," komen beberapa pengikut di Instagramnya.

Menerusi laporan pada 2 Julai 2018, Aishah mengumumkan pengunduran diri daripada bidang politik bagi menumpukan sepenuh perhatiannya terhadap karier nyanyian. Penglibatan Aishah dalam bidang politik apabila dia menjadi ahli PAS dan pernah bertanding kerusi Parlimen Jempol, Negeri Sembilan mewakili parti itu pada Pliha Raya Umum ke-13 (PRU13) 2013.

Selepas itu, Aishah meninggalkan PAS dan menyertai Parti Amanah Negara (PAN) dan giat mempromosikan aktiviti serta ceramah bawah Pakatan Harapan pada PRU14 yang berlangsung pada 9 Mei 2018.

www.myartis.com / Sumber & foto: mStar & Instagram Aishah

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


POSITIF DENGGI - RITA RUDAINI DIMASUKKAN KE WAD

Pada Sabtu lalu, Rita Rudaini, 40, telah dimasukkan ke wad di sebuah pusat perubatan kerana disahkan menghidap demam denggi.

Menurut Rita, pada mulanya dia mengalami sengal-sengal badan dan kesejukan sebelum bergegas ke hospital pada Jumaat malam lalu. Sejak berada di wad, badannya terlalu lemah dan bacaan darahnya juga rendah.

"Sejurus tiba di hospital, doktor meminta saya membuat pemeriksaan darah kerana bimbang saya terkena denggi. Hasil pemeriksaan darah saya positif dan terus dimasukkan ke wad.

"Setiap hari doktor membuat pemantauan bagi memastikan keadaan saya stabil. Doktor juga perlu memasukkan air ke dalam badan kerana tubuh saya terlalu lemah.

"Akibat daripada kesan suntikan membuatkan saya kurang selesa dan berasa sakit. Semalam saya langsung tidak boleh tidur," ujar Rita dipetik sebagai berkata.

Kata Rita, walaupun keadaan kesihatannya itu tidak menjejaskan aktiviti seninya kerana tidak terlibat dengan mana-mana penggambaran, terpaksa menunda perasmian pembukaan restoran miliknya yang sepatutnya diadakan Ahad ini.

Difahamkan, kedua-dua anaknnya kini dijaga ibu dan sepupunya dan setiap hari mereka akan datang melawatnya di hospital.

Dalam pada itu, Rita berkata yang doktor juga belum memaklumkan berapa lama lagi dia perlu ditahan di hospital.

Sumber: HM

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


"ASALKAN KITA TAK BUAT JAHAT PADA ORANG & SENTIASA MAAFKAN CUKUP BUAT HIDUP SAYA BAHAGIA" - RISTEENA

"Biasalah ada orang suka dan ada orang tak suka dengan kita. Asalkan kita tak buat jahat pada orang dan sentiasa maafkan orang sudah cukup membuatkan hidup saya bahagia," demikian kata pelakon Risteena Munim yang akur sebagai selebriti pasti berdepan kritikan dan pandangan negatif terutamanya dari 'haters'.

Enggan menjadikan sikap negatif individu lain punca dirinya tidak gembira, Risteena belajar untuk memaafkan. Berkongsi sedikit perkembangan persiapan perkahwinan, kata Risteena dia dan tunang Isa Khan masih belum memilih tarikh sesuai untuk hari bahagia mereka. Malah, Risteena belum membuat persiapan khusus menjelang majlis perkahwinan mereka.

"Belum ada persiapan sangat buat masa sekarang. Jika semuanya okay, kami akan plan semula secepatnya dan kami akan umumkan juga tarikhnya apabila sudah ada nanti," tambah Risteena yang bertunang dengan Isa pada 23 November 2019 dan dijangka bakal mendirikan rumah tangga pada hujung tahun ini.

Klik untuk gambar besar

www.myartis.com / Sumber & foto: Astro Gempak & Instagram Risteena Munim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PASANGAN PENYAMPAI BERITA TV3, TIMANG BABY LELAKI

Pasagan penyampai berita, Asrul Nizam Kadir dan isterinya, Ezreen Aamir Hamzah telah selamat menimang cahaya mata pertama mereka baru-baru ini.

Ia telah dikongsikan sendiri oleh Asrul media sosial.

"ZILLQAYYIM BIN ASRULNIZAM, 8 JULAI 2019 / 5 ZULKAEDAH 1440H, ISNIN, 9.46 PAGI"

"Permata yang tidak ternilai, Allah SWT kurniakan buat ibu & bapa dikehendakiNya," tulisnya di Instagram.

Tahniah diucapkan!

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIUJI DUA DUGAAN - HAZIQ HUSSNI MOHON DOAKAN IBU & ANAKNYA

"Ujian yang bersilih ganti datang ini saya anggap sebagai dugaan, tambahan pula saya sedang terikat dengan jadual kerja yang padat. Sebelum ini, mama sering selesema dan demam, namun tidak sangka pula ia sebenarnya berpunca daripada jangkitan kuman pada paru-paru.

"Sukar untuk saya jelaskan perasaan ketika ini, terutama apabila anak kedua, Chayra Auliya masih memerlukan perhatian rapi," kata penyampai radio Hot FM, Haziq Hussni yang berdoa diberi Allah kekuatan untuk mengharungi dugaan apabila dua insan kesayangannya berdepan masalah kesihatan.

Haziq berkata, ketika anak perempuannya masih belum sembuh daripada batuk kokol, dia sekali lagi diuji apabila ibunya, Merfazon Jan dimasukkan ke hospital kerana mengalami jangkitan paru-paru.

Penyampai Radio Popular, Anugerah Bintang Popular BH (ABPBH) Ke-31 itu berkata, biarpun sibuk dengan komitmen kerja, dia tetap mencuri masa untuk bersama ibu dan anaknya.

Klik untuk gambar besar

"Saya perlu kuat menghadapi dugaan ini kerana mereka memerlukan sokongan saya dan keluarga. Saya juga mengharapkan semua pihak turut mendoakan kesihatan mereka kembali pulih," ujarnya.

Untuk info, Haziq atau nama penuhnya, Muhammad Haziq Irfan Mohd Hussni mendirikan rumah tangga dengan Ayunda Putri Mekarsari pada Julai 2016 dan dikurniakan dua cahaya mata termasuk Muhammad Heidy Nufael yang kini berusia setahun tujuh bulan.

Dalam perkembangan lain, pengacara Separuh Akhir Muzik Muzik 33 (MM 33) berkata, dia teruja menanti detik pengumuman senarai lagu yang layak bersaing pada kemuncak Anugerah Juara Lagu Ke-33, Jumaat ini.

"MM33 memberikan pengalaman yang baharu dalam kerjaya pengacaraan. Saya sentiasa berusaha memberikan yang terbaik kerana tanggungjawab diberikan cukup bermakna untuk saya yang masih hijau dalam bidang ini," tuturnya.

www.myartis.com / Sumber & foto: Berita Harian & Instagram Haziq Hussni

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"MASA SESUAI KELUARKAN HAND SANITIZER SENDIRI" - SHUIB NAFI AMBIL KESEMPATAN

Dek kerana penularan wabak pandemik koronavirus (Covid-19) yang semakin serius di Malaysia, ramai rakyat telah berpusu-pusu mendapatkan bekalan penutup hidung dan mulut, pembersih tangan (hand sanitizer) dan beberapa barang penjagaan diri bagi mencegah daripada dijangkiti.

Kekurangan bekalan barangan tersebut di pasaran sejak akhir-akhir ini mendorong pelawak, pelakon dan penyampai radio, Shuib Sepahtu untuk mengeluarkan produk hand sanitizer, 'Be Safe'. Menurut Shuib, dia terpanggil untuk mengeluarkan produk terbabit kerana kasihan melihat orang ramai tercari-cari hand sanitizer sehingga ada yang ditipu apabila memberi secara atas talian.

"Saya ada contact dengan kilang pengeluar hand sanitizer dan memandangkan permintaan tinggi kini, saya kira ini masa yang sesuai untuk saya tampil dengan produk hand sanitizer sendiri. Bukan mahu ambil kesempatan tapi saya buat kerana ia adalah keperluan pada masa kini dan stok pula terhad," ujar Shuib atau nama sebenarnya Shahmira Muhamad, 36.

Klik untuk gambar besar

Tambah Shuib, produk tersebut sudah mula berada di pasaran dan akan diagihkan ke beberapa farmasi dan hospital. Dalam pada itu, berkongsi perkembangan sejak Perintah Kawalan Pergerakan (PKP), Shuib berkata, tugasnya sebagai penyampai radio menerusi segmen Geng Pagi Hot di Hot FM masih berjalan secara giliran.

Bagaimanapun kebanyakan masa dihabiskan di rumah bersama isteri, Siti Sarah Raisuddin dan tiga orang anaknya iaitu Uwais Alqarni, 9; Dzahira Talita Zahra, 6, dan Ariq Matin, 4: "Saya ikut arahan kerajaan, habiskan masa di rumah dan Alhamdulillah saya memang lebih suka duduk di rumah. Kalau bersenam pun saya buat dalam rumah.

"Saya ambil peluang luangkan masa dengan keluarga, kemas rumah, boleh dikatakan setiap hari ada sahaja bahagian dalam rumah yang berubah. Buat masa ini, saya tutup kedai Bubble Bee di Shah Alam sebab tak mahu mendedahkan pekerja dan pelanggan kepada risiko," ujarnya.

Mengakui beberapa perancangan berkaitan perniagaan dan karier tertangguh, Shuib bagaimana melihat dugaan ini dari sudut positif dan berharap Malaysia akan cepat pulih daripada wabak Covid-19: "Tidak dinafikan banyak perancangan tertangguh terutamanya berkaitan pembukaan 12 cawangan Bubble Bee seperti di Johor, Kuantan, Bangi, Ampang dan Setapak.

"Tapi saya bertuah kerana mereka yang bekerjasama dengan saya untuk membuka cawangan Bubble Bee memahami. Untuk karier pula, hanya program Sepahtu Reunion yang tertangguh dan ikutkan kami ada baki 10 episod untuk diselesaikan termasuk rakaman Sepahtu Reunion puasa dan raya," akhirinya.

www.myartis.com / Sumber & foto: sinar Harian, Rotikaya & Instagram Shuib Sepahtu

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UBAT TAK SESUAI - NASSIER DEDAH BUAH PINGGANG HAMPIR ROSAK

Gara-gara pengambilan ubat yang tidak sesuai beberapa bulan lalu, buah pinggang penyanyi Nassier Wahab, 56, mempunyai masalah sehingga ia hampir-hampir rosak.

Perkara itu didedahkan sendiri oleh Nassier dan berkata yang dia beruntung masalah berkenaan hanya berlaku pada sebelah buah pinggangnya sahaja apabila doktor dapat mengesan masalah itu pada peringkat awal seterusnya mendapat rawatan segera.

"Bagi saya kesihatan itu sangat penting lagi-lagi bila umur sudah mencecah 50 tahun ke atas. Kena buat pemeriksaan darah supaya kita dapat tahu apa yang perlu kita jaga.

"Sebelum ini saya ada masalah sebelah buah pinggan hampir rosak disebabkan makan ubat yang tidak sesuai.

Klik untuk gambar besar

"Nasib baik doktor kesan awal dan dapat dirawat segera. Alhamdulillah buah pinggang saya semakin baik selepas menjalani rawatan sejak beberapa bulan yang lalu," katanya.

Tambah Nassier, sejak kejadian itu dia lebih kerap melakukan pemeriksaan kesihatan iaitu sekurang-kurangnya tiga bulan sekali bagi memastikan tiada sebarang masalah lain.

Bercakap mengenai perkembangan lain, Nassier kini sedang mempromosikan album terbaharunya berjudul 'Dunia Cinta' yang menampilkan empat buah lagu.

Nassier memberitahu kesemua lagu tersebut mendapat sentuhan daripada komposer Indonesia, Syahrul Elmoka dan ia dirakamkan di Bandung pada tahun lalu.

Menurutnya, dia sudah merancang pembikinan album itu sejak dua tahun lalu namun ia tidak dapat diselesaikan kerana kesibukannya memenuhi undangan persembahan selain tidak mendapat lagu sesuai.

"Perancangan untuk menerbitkan album hampir dua tahun lalu tapi memandangkan kesibukan dan sukar mendapat lagu-lagu yang sesuai dengan saya jadi ia mengambil masa lebih lama.

"Akhirnya saya berpeluang mendapat lagu daripada komposer Indonesia, Syahrul Elmoka dan kesemua lagu serta video muzik dirakam di Bandung pada 26 Novemver hingga 2 Disember tahun lalu," ujarnya.

Album tersebut mengandungi empat buah lagu ciptaan Syahrul Elmoka iaitu 'Sajak Cinta', 'Cemburu, 'Dunia Cinta', 'Tentang Cinta' dan Nassier turut merakam semula lagu popular kumpulan Projektor Band, 'Sudah Ku Tahu'.

www.myartis.com / Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DALAM DIRI AZWAN ALI ADA KEBAIKAN - AZNIL HJ NAWAWI

Disaat hampir semua rakyat Malaysia mengkritik beliau kerana isu memaki hamun peminat di Twitter dan menghina keperibadiaan Azwan Ali, namun seorang sahabat lama tidak mudah untuk melupakan kebaikan rakannya.

Menerusi Instagram miliknya Datuk Aznil Hj Nawawi, dia telah meminta agar orang ramai tidak menghina Azwan dan mendoakan yang baik-baik buatnya selain bercerita mengenai perkara baik tentang Azwan.

Klik gambar untuk size besar

"Selamat berangkat menunaikan ibadah umrah sahabatku@divaazwanavazz Bertuah sungguh insan ini kerana sering dijemput Allah ke rumahNya setiap kali Ramadhan. Dalam kekurangan kita sebagai hambanya, Allah sahaja yang tahu kelebihan insan ciptaanNya. Kita yang menghina seseorang insan itu, cuba lihat di dalam diri kita, adakah kita mendapat kelebihan dan keistimewaan seperti itu? Kita senang menghina seseorang sedangkan Tuhan jadikan dia sebagai dugaan untuk kita. Bersabar kah kita dengan dugaan sekecil itu dan betapa ia menilai hati, minda dan mulut kita?

"Kalau tiada insan bernama Azwan Ali, dapat kah kita belajar dari kesilapan dan kekurangannya? Bersyukurlah dengan insan seperti dia kerana dia, kita banyak kutip pengajaran yang sangat bernilai. Doakan yang elok2 aje sebab pastinya adanya hikmah yang tersembunyi. Cuba tanya, adakah kejadian yang diturunkan itu satu ujian untuk Azwan atau untuk kita yang terlibat mengutuknya? Di sepuluh malam terakhir dan sepuluh hari terakhir Ramadhan, saya haramkan anda menurunkan komen negatif pada posting ini! Doakan yang elok2 untuk sahabatku Azwan Ali agar dia dan kita dapat bertemu Lailatul Qadar yang dijanjikan Allah SWT.

"Untuk pengetahuan, Azwan lah orang yang tidak pernah lupa mendoakan Paknil, keluarga paknil dan kesihatan ibu Paknil Norbaiti bila berada di tempat mustajab di Baitullah. Ramai yang maklum keadaan ibu Paknil yang uzur sejak beberapa tahun kebelakangan ini. Sebelum berangkat ke tanah suci, Azwan pasti tanyakan nama penuh ibu paknil untuk diangkatkan doa di hadapan pintu Kaabah dan di Raudah. Maafkan aku juga sahabat jika aku pernah mengumpat, menyakiti dan mengasari mu. Selamat pergi dan kembali dengan kemenangan. Amin," ujar Aznil di laman IGnya.

Dalam pada itu, Azwan dikatakan telah berangkat ke Mekah semalam bagi menunaikan umrah yang ke-8. Semoga Azwan diberkati Allah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TANPA ISTERI - JAMAL ABDILLAH MULA RASA SUNYI

Raja Pop, Datuk Jamal Abdillah, 54, masih rasa sunyi meskipun sudah memiliki hampir segalanya dalam hidup. Semuanya gara-gara ketiadaan seorang 'wanita' bergelar isteri dalam hidupnya!

Artikel terdahulu:

MAJLIS MERISIK - NAS ADILA SERAH PADA JAMAL ABDILLAH

Meskipun sebelum ini pernah kecoh satu Malaya apabila Jamal digosip bakal merisik penyanyi Nas Adila, namun itu semua hanya tinggal kenangan semata. Ini kerana, Jamal sendiri menafikannya dan bersumpah dengan nama Allah yang dia tiada apa-apa hubungan dengan Nas.

Klik gambar untuk size besar

"Alhamdulillah, saya baru saja menjalani pemeriksaan kesihatan dan doktor mengesahkan saya tidak menghidap sebarang penyakit berbahaya. Bagi saya, itulah pencapaian tertinggi dalam hidup saya sekarang.

"Namun hidup saya masih sunyi dan tidak lengkap tanpa wanita bergelar isteri di sisi. Saya juga merancang ingin menamatkan zaman duda pada tahun ini, cuma calon isteri yang sesuai dan menepati cita rasa serta keperluan yang belum ditemui lagi.

Nas Adila - pernah digosip bakal dirisik Jamal

"Saya tidak kisah sama ada calon isteri dalam kalangan orang biasa atau golongan artis kerana yang penting dia ikhlas untuk menjadi isteri dan ibu kepada anak-anak saya," ujarnya dipetik sebagai berkata.

Mengenai harta yang dimilikinya sekarang, kata Jamal, tidak terlintas pun di hatinya untuk menunjuk-nunjuk rumah dan kereta mewah. Sebaliknya tujuannya hanya sekadar untuk membuka mata orang supaya tidak memandang rendah bekas penagih sepertinya.

Baca juga:

GAMBAR KEMALANGAN - KONKRIT BESAR BERTABUR DI TENGAH JALAN
GAMBAR PELIK SANA SINI


TEGUR ISU 'GUNA KANAK-KANAK' DI PALESTIN - CAPRICE KECEWA KENA 'BLOCK' EBIT LEW DI IG?

"Salam ustaz, minta maaf tapi Caprice dah simpan rasa ni dekat satu minggu dah, Caprice rasa kena tegur ustaz depan-depan dulu. Ada beberapa pihak yang tak senang tengok gambar-gambar ustaz yang hanya highlight orang dan budak miskin. Caprice bagi contoh budak ni kena ambil gambar dua kali terima mainan.

"Apabila orang Palestin tanya kenapa ustaz yang famous di Malaysia buat macam ni, Caprice pun tak tahu macam mana nak jawab," demikian kata penyanyi rap Caprice menerusi mesej yang dipercayai dihantar ke aplikasi WhatsApp personaliti dakwah Ustaz Ebit Lew.

Nampaknya hubungan antara Caprice dengan Ustaz Ebit secara tiba-tiba menjadi dingin. Kekusutan antara mereka mula disedari selepas Caprice atau nama sebenarnya Ariz Ramli, 33, berkongsi mesej panjang lebar yang dihantarnya bagi menegur perilaku Ustaz Ebit ketika dalam misi kemanusiaan di Gaza baru-baru ini.

Menurut Caprice tindakan Ebit menggunakan kanak-kanak malang di bumi Palestin sebagai bahan kandungan media sosial adalah sesuatu yang tidak wajar. Namun dakwa Caprice mesej teguran berkenaan tidak dilayan pendakwah bebas yang terkenal dengan pelbagai misi bantuan itu.

Klik untuk gambar besar

Caprice berkata dia turut disoal oleh orang Gaza berkenaan gambar Ustaz Ebit beri mainan kepada kanak-kanak di sana. Menerusi siri perkongsian di Instastory, Caprice turut berkongsi foto Ebit bersama seorang kanak-kanak yang diberikan mainan dalam dua sudut yang berbeza. Difahamkan foto berkenaan menimbulkan rasa kurang senang beberapa pihak di Palestin.

"Caprice adalah penyokong nombor satu ustaz selama ni, fasal mainan tu kecoh selepas orang Gaza tanya tentang hal berkenaan. Budak miskin yang sama terima mainan sama tapi kena pose untuk kamera dua kali. Orang Gaza soal kenapa nampak macam photoshoot? Sudah la selama ni mereka tahu ada banyak kes berlaku macam ni," ujarnya.

Susulan teguran terbuka itu, Caprice turut mendedahkan dia juga sudah disekat daripada mengikuti akaun Instagram Ustaz Ebit di Instagram. Luah Caprice, dia rasa sedih dan malu kerana idolanya berbuat demikian hanya kerana tindakannya memberikan teguran secara peribadi.

Umum mengetahui baru-baru ini Caprice ke Gaza dan Mesir untuk menjalankan misi kemanusiaan di sana. Caprice berangkat ke Palestin pada 24 Jun lalu bagi menyertai misi bantuan ke Gaza dan sehingga kini masih belum kembali ke tanah air.

Meskipun sudah dua minggu menanti, Caprice tetap positif dan berharap apa yang berlaku bukan tindakan pendakwah tersebut. Namun, kata Caprice lagi, salah seorang daripada pasukan Ebit Lew yang didakwa bodyguard pendakwah itu seolah mahu membakar lagi hubungan baiknya dan ustaz dengan melakukan parodi bercakap sepertinya.

Bagaimanapun, seperti sudah dijangka perkongsian Caprice itu menimbulkan rasa kurang senang netizen yang kembali mengecamnya. Difahamkan, Caprice akan membuat Instagram Live pada 21 Julai ini bagi membongkar hal sebenar. Apa pun sama-sama kita nantikan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SETELAH 9 TAHUN MENANTI -  ISTERI IRWANSYAH SAH HAMIL ANAK PERTAMA

Tahniah kami ucapkan kepada pelakon dan penyanyi terkenal Indonesia, Irwansyah apabila isterinya, Zaskia Sungkar disahkan hamil anak pertama selepas sembilan tahun mereka berkahwin.

Berkongsikan berita gembira tersebut di laman Instagram untuk para peminat mereka, Irwansyah dan isterinya meluahkan rasa syukur dan gembira di atas berita kehamilan yang sudah lama dinantikan.

Pasangan itu turut mengucapkan terima kasih kepada semua terutama rakan-rakan, keluarga dan juga para peminat yang tidak henti-henti mendoakan kebahagiaan mereka sehingga dikurniakan cahaya mata kelak.

Klik untuk gambar besar

"Alhamdulillah, rintangan yang harus kami lewati cukup banyak. Usaha yang harus kami jalani sudah tak terhitung. Sepanjang hampir 10tahun lamanya kebersamaan ini, akan ada kebahagiaan kecil yang akan hadir menghampiri.

"Akhirnyaaa... Alhamdulillah aku hamil. Perjuangan mendapatkan garis dua ini ga sia-sia. Ini jadi hadiah paling luar biasa bagi kami. Terima kasih untuk kamu @irwansyah_15 yang selalu bersedia menemaniku mewujudkan kehamilan ini.

"Dan buat kamu yang masih belum dapat ku sentuh, tumbuhlah sehat selalu. 💙 #SensitifMoment #MySensitifJourney #sensitifID @sensitif_id," tulis isteri Irwansyah.

"Alhamdulillah terima kasih ya Allah terimakasih semuanya dan terimakasih jg buat @morulaivf_jakarta, zaskia positive berkat doa tmn2 semua, dan jgn bosen ya buat terus doa untuk kesehatan bayi dan ibunya sampai melahirkan 🙏🏻," kata Irwansyah pula.

Difahamkan, pasangan itu menjalani proses IVF sejak awal tahun 2020. Dalam pada itu, Zaskia berkongsikan usia kandungannya kini sudah mencecah lapan minggu dan meminta peminat mendoakan anak mereka berada dalam keadaan yang baik dan sihat.

www.myartis.com / Sumber & foto: Rotikaya & Instagram Irwansyah & Zaskia Sungkar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SHUIB BAWA WATIE BERAYA BERSAMA KELUARGANYA

"Wuhhh rasmi...sedondon sudah. Selamat pengantin baru in advance, finally Shuib find his happiness," tulis netizen yang melawat ig pelawak dan penyampai radio Suria FM, Shuib Sepahtu, 39.

Ia berikutan pelawak itu mengotakan janji untuk meraikan kemeriahan Aidilfitri dengan membawa bakal isterinya, Watie Hanifiah bertemu keluarga buat kali pertama.

Untuk info, Shuib juga pernah mengumumkan dia bercadang bernikah dengan wanita pilihannya itu yang juga seorang usahawan pada Jun depan.

Klik untuk gambar besar
         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAYARAN TIDAK SETIMPAL DENGAN KARIER - ALYAH LUAH RASA TERKILAN

Ada pihak yang seakan tidak menghargai bakatnya dan agak susah untuk mendapat bayaran yang setimpal dengan pengalaman serta pencapaian beliau dalam industri seni, malah beliau dibandingkan dengan artis luar telah membuatkan Alyah meluahkan rasa terkilannya menerusi akaun Instagram.

"Makin hari makin tak mengerti. Kenapa panggil saya klu bukan nama saya ALYAH. Bandingkan saya dengan artis luar memanglaa saya bukan sapa sapa pun. Nak bagi peluang untuk naikkan nama saya. Alhamdulillah terima kasih banyak syukur pada Allah swt.

Klik gambar untuk size besar

"Tapi sekurang kurangnya offer laa saya dgn sesuatu yg berpatutan dan nyata. Cuba lihat perjuangan saya, pencapaian saya, kesungguhan saya, komitmen saya. Memanglaa tak sebesar mana tapi untuk bertahan selama 15 tahun bukan sesuatu yang mudah ya.

"Saya tak minta bulan dan bintang tapi berilah sesuatu yang saya sendiri rasa saya dihargai juga berbaloi dengan apa yang saya usahakan. Kenapa klu artis luar semua mampu diadakan. Kenapa klu artis tanah air semua serba tak kena... sebab? Dalam fikiran kamu kami ini bukan sapa sapa," luah Alyah.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MASUK HOSPITAL - ZUL ARIFFIN MINTA MAAF KEPADA PEMINAT JAKARTA

"Terpaksa keluar dari pawagam dan terus ke hospital. Kepada peminat dari Jakarta yang hadir ke tayangan perdana tadi, saya tak dapat nak berjumpa dan bergambar selepas tamat filem.

"Saya minta maaf," kata pelakon Zul Ariffin yang memohon maaf kepada peminatnya di Jakarta apabila terpaksa keluar awal dari pawagam ketika tayangan perdana filem dibintanginya, 'Misteri Dilaila', di ibu negara Indonesia itu akibat masalah kesihatan.

Zul atau nama penuhnya Zulkifli Ariffin, 33, menerusi laman Instagram miliknya berkata keadaan kesihatannya yang tidak mengizinkan membuatkan dia terus ke hospital bagi menjalani pemeriksaan.

Pelakon itu yang menerima rawatan di sebuah hospital di Jakarta itu turut meluahkan rasa ralat kerana tidak dapat berjumpa dan bermesra dengan peminatnya di negara berkenaan.

Dalam pada itu, Zul turut memuatnaik gambarnya ketika sedang dirawat dan berdasarkan keterangan foto terbabit, difahamkan inilah kali keempat dia melalui situasi (tidak sihat) seperti itu dalam tempoh sebulan.

Klik untuk gambar besar

Dalam perkongsian terbaru, Zul kemudian memuatnaik gambarnya yang berada di lapangan terbang untuk kembali ke tanah air. Sementara itu, rata-rata peminat memberi kata semangat dan mendoakan pelakon itu segera sembuh.

"Tidak mengapa. Saya percaya mereka (peminat Indonesia) memahami situasi awak. Semoga diberi kesembuhan dengan segera!" tulis pemilik akaun @zulfarah_lovers.

"Zul mesti kuat! Supaya cepat sembuh, jaga kesihatan. Kami peminat Zul sentiasa mendoakan yang terbaik buat Zul. Bila tak sihat, kami pun berduka cita," kata @asmidar_123.

Zul berada di Jakarta bagi mempromosikan filem terbaru lakonannya itu yang ditayangkan sejak 21 Februari lalu. Selain Zul, pelakon lain yang membintangi naskhah arahan Syafiq Yusof itu ialah Elizabeth Tan, Sasqia Dahuri, Datuk Rosyam Nor, Mas Khan dan Namron.

www.myartis.com / Sumber & foto: Berita Harian & mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BABY D TERUS KUAT... 535 GRAM & SEKARANG DAH 622 GRAM - SUAMI ABBY

"Days 30, #MuhammadDanialfirmanfaizal masih di NICU Hospital Sg Buloh, Baby D terus kuat, semakin hari sentiasa ada perkembangan positif. Abah dan mama @abby_abadi112 tak sedar masa berlalu begitu pantas, setiap hari tak sabar nak ke hospital, nak berbual2 dengan Baby D, nak pegang tangan... rindu sgt2.

"Abah & Mama x nak baby D sunyi.. Abah tahu Baby D dapat rasa sentuhan Abah & Mama, moga terus kuat sayang. Hari pertama masuk NICU, Baby D seberat 535 gram dan sekarang dah 622 gram. Susu pun dan minum banyak, lega hati Abah dan Mama.

"Sayang Baby D, Doa Abah & Mama tidak pernah lupa untuk doakan sayang setiap detik dan saat memohon agar Allah berikan kesihatan yang terbaik untuk Baby D, diberkan kekuatan untuk meneruskan kehidupan moga kita dapat berkumpul

Klik untuk gambar besar

"Abah tahu Baby D kuat dan tak sabar untuk berada dalam pelukan Abah & Mama, InsyaAllah sayang. Baby D tahu tak, ramai diluar sana yang menunggu kabar berita perkembangan Baby, semua tak sabar nak jumpa Baby, mereka juga sayangkan Baby D.

"NICU dah jadi rumah kedua untuk Abah & Mama, tidak ada istilah jemu...yang pasti setiap hari Abah & Mama akan penuhi masa untuk bersama sayang. Baby D, Moga Allah berikan kesihatan yang terbaik untuk sayang, menjadi anak yang solah... Love U Sayang

"InsyaAllah setiap impian dan doa pasti menjadi kenyataan," demikianlah tulis suami kepada pelakon dan penyanyi Abby Abadi iaitu Muhammad Faizal Zakaria atau lebih dikenali Jai Ezzany yang mendedahkan bayinya, Muhammad Danial Firman menunjukkan perkembangan yang positif selepas 30 hari berada di Unit Rawatan Rapi Neonatal (NICU).

Malah berat badan bayi pasangan ini yang dlahirkan sebagai pra-matang juga meningkat dari berat asalnya yang hanya 535 gram. Menerusi perkongsian di laman Instagram itu, suami Abby memuatnaik foto tangan anaknya yang sangat kecil.

Tambah Faizal lagi, NICU merupakan rumah kedua dia dan isteri untuk sengiasa menemani dan menjaga anak mereka. Untuk makluman, Abby dan Faizal turut mempunyai dua orang anak angkat bernama Muhammad Daiyan Fayyad dan Maisara Dayana Fathia.

www.myartis.com / Sumber & foto: Astro Gempak, Instagram Jai Ezzany & Abby Abady

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


4 GAMBAR - SITI NURHALIZA DI TANAH SUCI TUNAI UMRAH

Dato' Siti Nurhaliza kini berada di Tanah Suci bagi mengerjakan umrah pada bulan Ramadan yang mulia ini.

Apa yang menarik, Siti dilihat sekali lagi mengenakan 'purdah' sepertimana sebelum ini beliau menunaikan umrah bersama suaminya, Datuk Seri Khalid Mohamad Jiwa (Datuk K).

Difahamkan, Siti akan berada disana selama 10 hari iaitu bermula pada 25 Jun sehingga 4 Julai.

Kami ucapkan selamat menjalani ibadah umrah buat Siti dan suami.

--- IKLAN ---

Foto: Siti Nurhaliza IG & Fadzoners IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


PENGESAHAN NIKAH - JOY REVFA & BEKAS SUAMI TUNGGU KEPUTUSAN

Pada 28 September ini, Mahkamah Tinggi Syariah Shah Alam bakal memutuskan pengesahan pernikahan ahli perniagaan, Datuk Mohd Rayus Abdul Rahman dan usahawan kosmetik, Joy Revfa.

Menerusi laporan Sinar Harian semalan, Datuk Rayus dan dan Joy atau nama sebenarnya, Siti Arifah Amin telah melengkapkan kesemuanya dokumen.

"Hari ini (semalam) saya dah peguam Joy telah memfailkan afidavit keterangan dan dokumen tambahan kepada mahkamah bagi melengkapkannya.

"Sekiranya tiada apa-apa, mahkamah akan membuat keputusan pengesahan nikah saya dan Joy pada tarikh berkenaan," katanya.

Peguam syarie yang mewakili Joy, Aznod Suhaida Dollah mengesahkan perkara itu.

Klik untuk gambar besar

"Mahkamah memerlukan masa untuk meneliti dokumen yang difailkan sebelum keputusan dibuat," katanya.

Sementara itu, ditanya hubungan dengan Joy, Datuk Rayus mengakui ianya bertambah baik.

"Kami saling berhubungan dan bertukar maklumat supaya proses mahkamah berjalan lancar," katanya.

Datuk Rayus dan Joy bernikah di Songkhla, Thailand pada 10 Januari 2013 dan dikurniakan seorang anak, Arryan Firdaus, berusia tiga tahun.

Pasangan itu didakwa telah bercerai melalui aplikasi WhatsApp selepas tiga tahun melayari rumahtangga.

Bagaimana pun pernikahan dan penceraian itu tidak pernah didaftarkan di negara ini.

Rentetan itu, suami terkini Joy, Hafiz Hamidun yang juga seorang penyanyi mendakwa pernikahannya dengan wanita itu Mei lalu tidak sah.

Kes tersebut juga sedang didengar di mahkamah ini setelah Joy memfailkan permohonan faraq terhadap Hafiz.

www.myartis.com / Sumber: Sinar Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


HANS ISAAC AKUI 'SERIUS' DENGAN NEELOFA

Akibat sindiran segelintir pihak yang mengibaratkan pelakon dan pengacara Nona, Neelofa seperti 'perigi mencari timba', akhirnya tanpa diduga Aktor dan produser Hans Isaac, 41, mengakui hubungannya dengan Neelofa 'serius'.

Bagaimanapun, Hans masih mahu bermain teka-teki mengenai kisah cintanya itu kerana bimbang 'pisang berbuah dua kali' apabila sering gagal dalam percintaan. Katanya, biarlah kali ini ia menjadi rahsia peribadinya kerana sebelum ini dia sudah banyak berkongsi kisah cinta dengan peminat.

Klik untuk imej besar...

“Saya tidak nafikan kami memang berkawan secara serius pada waktu ini. Cuma, saya tidak mahu bercerita lanjut mengenai sejauh mana perkembangan hubungan kami kerana ia terlalu peribadi buat saya.

“Cukuplah, saya sudah serik untuk berkongsi kisah peribadi kerana selama 20 tahun bergelar artis, terlalu banyak saya berkongsi cerita hubungan cinta dengan kekasih-kekasih terdahulu tetapi akhirnya saya juga yang dipertikaikan itu dan ini,” katanya ketika dihubungi media.

Terdahulu, menjawab mengenai desas-desus percutiannya dengan Neelofa ke Koh Samui, Thailand, pada hujung bulan lalu, Hans hanya mengelak dengan mengatakan dia sudah penat dengan permainan gosip dunia seni.

“Tiada apa yang hendak saya katakan mengenai gosip itu. Biarlah kerana saya sudah lalui macam-macam gosip sebelum ini.

“Hakikatnya, saya pergi ke Koh Samui bersama sepupu dan rakan-rakan. Kalau pun saya hendak pergi bercuti dengan dia, tentulah kami akan pergi secara berkumpulan dan bukan berduaan sahaja.

“Saya bukan bodoh dan tidak peka dengan sensitiviti agama dan budaya,” ujarnya dipetik sebagai berkata.

Tambah Hans lagi, dia memang terkilan apabila tidak dapat menunaikan niat mendiang ibunya untuk melihat dia berumahtangga. Katanya, dalam hal memilih pasangan hidup, dia tidak boleh gelojoh atau terburu-buru.

“Dalam hal ini, saya perlu bersikap memilih dan sepenuh hati kerana saya hanya mahu berkahwin sekali sahaja dalam seumur hidup.

“Sama ada saya mempunyai perancangan ke arah itu dengan Neelofa atau sebaliknya, biarlah saya simpan dahulu,” ujarnya penuh teka-teki.


SEDIA BOTAK SELEPAS KIMOTERAPI - ARI LASSO DAH MINTA ISTERI CARI RAMBUT PALSU

Penyanyi dan pemuzik terkenal dari Indonesia, Ari Lasso bakal menjalani rawatan kimoterapi di Singapura dalam waktu terdekat ini selepas disahkan menghidap kanser limfoma. Berita mengenai penyakit kanser limfoma yang dihidapi oleh Ari telah mengejut ramai peminat.

Ari berkata, rawatan terbabit dibuat bagi mengawal sel-sel barah daripada terus merebak. Katanya, dia juga akan kehilangan rambut atau botak selepas menjalani rawatan berkenaan.

Menurut laporan Grid.Id, Ari berkata dia bakal menjalani rawatan kimoterapi di Singapura dalam masa terdekat bagi mengawal sel-sel barah daripada terus merebak.

Menerusi temubual bersama Deddy Corbuzier, Ari sempat berseloroh memberitahu dia akan kehilangan rambut atau botak selepas menjalani rawatan berkenaan.

Klik untuk gambar besar

"Bererti kamu akan menjalani kimoterapi? Kamu akan botak macam saya nanti?". "Ya Ded (Deddy), ayat pertama saya bertanya ketika doktor kata kimoterapi... doktor adakah saya akan botak? Doktor hanya ketawa.

"Isteri saya juga ketawa sedangkan orang lain panik. Akhirnya saya suruh isteri cari pembuat wig (rambut palsu) terbaik," jawab Ari.

Bersedia jika kehilangan rambut selepas kimoterapi, Ari berkata dia akan memakai rambut palsu ketika berada di luar rumah: "Kamu (Deddy) tak akan melihat saya botak kecuali datang ke rumah saya," selorohnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"ENAM TAHUN TERJERUMUS DENGAN NAJIS DADAH, ITU SATU PENYESALAN TERBESAR..." - EZAD LAZIM

"Saya akui, tidak pandai dalam pelajaran. Tindakan saya meninggalkan alam persekolahan dan terus terjun ke bidang nyanyian adalah pengorbanan besar yang pernah dilakukan dalam hidup. Dari Alor Setar, Kedah, saya sambung tingkatan lima di sebuah sekolah swasta di Kuala Lumpur. Namun, pelajaran saya tidak ke mana, malah, keputusan Sijil Pelajaran Malaysia (SPM) pun lingkup.

"Jangan contohi saya, belajarlah selagi ada ruang dan peluang. Ketika saya meninggalkan alam sekolah untuk menjadi artis, ramai anggap tindakan saya tidak bijak. Ada yang anggap nasib artis tidak semuanya indah. Sedangkan, rakan sebaya berjaya melanjutkan pelajaran ke pusat pengajian tinggi. Saya tak pernah menyesal pilihan saya. Pilihan itulah juga menjadikan saya manusia.

"Namun, saya salah percaturan dan kesilapan yang pernah dilakukan apabila enam tahun terjerumus dengan najis dadah. Itu satu penyesalan terbesar yang saya harap tidak akan berulang lagi. Najis dadah juga membuatkan kehidupan dan kerjaya saya hampir musnah. Namun, berkat sokongan keluarga dan peminat yang sentiasa memberikan semangat, saya bangkit semula dan belajar berubah menjadi insan lebih baik.

"Saya bertuah kerana isteri tersayang, Nor Azeana Ramli menjadi nadi dan tulang belakang. Isteri jugalah yang menguruskan perjalanan kerjaya saya. Alhamdulillah, saya masih berdiri atas paksi yang sama iaitu berkongsi karya seni buat peminat yang setia menyokong," itulah kata penyanyi Ezad Lazim.

Klik untuk gambar besar

Ezad mengakui bergelar artis bukanlah sesuatu yang dibanggakan apatah lagi dia meninggalkan sekolah untuk menjadi artis. Ezad juga mengakui tidak pandai dalam pelajaran serta meminta mereka diluar sana untuk belajar selagi ada peluang dan tidak menjadi seperti dirinya.

Meskipun memilih kerjaya sebagai artis, Ezad berkata dia tidak menyesal dengan pilihannya namun kesilapannya terjerumus dengan dadah adalah penyesalan terbesar dalam hidupnya.

Berdepan zaman kejatuhan dan kegelapan hingga hampir putus asa dalam hidup, bagaimanapun Ezad yang merupakan bekas vokalis kumpulan Exists itu bangkit dengan sokongan keluarga dan peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GEGAR VAGANZA - ROHANA JALIL TOLAK SERTAI

"Saya merasakan umur saya sekarang yang sudah mencecah 'six series' sudah tidak sesuai lagi untuk menyertai pertandingan sebegini tambahan pula saya sudah bergelar seorang Hajjah.

"Kadang-kadang, apabila saya terlalu kerap pergi menonton pun ada pihak yang mengecam," kata penyanyi Rohana Jalil, 60, yang menjelaskan dia tidak mahu menyertai pertandingan Gegar Vaganza kerana faktor usia.

Menerusi laporan HLive!, Rohana lebih selesa untuk hadir ke konsert mingguan pertandingan tersebut bagi memberi sokongan kepada rakan artis yang menyertainya.

Selain itu, penyanyi yang popular menerusi lagu 'Rayuanku' ini mengesahkan dia pernah menerima tawaran untuk menghadiri ujibakat program nyanyian tersebut pada tahun 2016 namun membuat keputusan untuk tidak menyertainya.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SEBAK PLAK TENGOK ANAK HAPPY..." - FIZO JELAS PILIH TEMA 'FISHERMAN FRIENDS'

"KENAPA CAKE FISHERMAN FRIENDS? Ramai yang tanya, kenapa saya memilih tema fisherman friends utk bday Cik Yam kali ni…hmmm.BTW saya ni bukan duta Fisherman Friends pun. Ceritanya sejak dari Cik Yam kecik lagi dia suka bau bila sya makan FF tu, so dia akan minta ckit je dan dia seronok bila rasa mint tu.

"Sampai lah skang, ckit2.. daddy nak ‘ SHISHERMAAAANNN !!!... jenuh aku... bg benda lain xnak. setiap kali tgk shisherman je dia excited lain mcm. Yang mana selalu tgk video #cikyamdaydy tahu lah kenapa Cik Yam ni suka sgt dgn shisherman kan!

"So saya cari siapa yang boleh buat cake FF ni, last2 dpt jugak, saya nak ucapkan terima kasih byk2 kpd @aniesbakehouse sbb sudi melayan tempahan yg pelik dari saya ni utk anaknda Maryam. Anis kata ok, nnti I buat, u tgk je nanti.

"Bila dah siap, sya pun terkejut tgk, Cik Yam lagi la punya excited, dia dah la suka cake n Shisherman pulak.... sebak plak sya tgk bila anak saya happy mcm tu sekali on her birthday.BTW..cake mmg sedap giler...

Klik untuk gambar besar

"Saya bukannya jenis suka celebrate birthday pun, kadang2 tu rasa mcm membazir pulak bila tgk zaman skng ni buat birthday dah mcm wedding dah dah dia punya glam tu kan, pada saya bukan soal nak impress orang lain tapi kepuasan diri sendri dan terutamanya anak kita happy. bajet kecik pun xde hal…janji anak kita happy je kan.

"Owh ya, pasal design baju plak, tqvm to @m.irfantwelve dari team Fizo Omar Creative yang bagi cadangan dan design baju khas utk bday cik yam tu..habislah aku, hari2 cik yam suruh pakai baju tu.. Nak tgk tak video Cik yam excited tgk cake? kalau nak tgk nnti saya share video k," demikian kata pelakon, pengacara dan usahawan Fizo Omar menerusi laman Instagram miliknya.

Fizo mendedahkan sebab utama dia memilih tema 'Fisherman Friends' untuk sambutan hari lahir anak perempuannya, Wan Maryam kali kedua. Jelas Fizo, Maryam sangat menggemari rasa 'mint' pada gula-gula tersebut sejak kecil lagi. Dalam pada itu, pemilik nama Wan Hafizol Wan Omar tidak dapat menyembunyikan rasa sebak selepas melihat wajah kegembiraan Maryam.

Jodoh Fizo dan bekas isteri, Mawar Karim putus di tengah jalan apabila pasangan itu bercerai talak satu pada 10 Julai lalu selepas enam tahun berkahwin. Hasil perkongsian hidup Fizo dan Mawar, mereka dikurniakan seorang cahaya mata, Wan Maryam yang kini berusia dua tahun.

www.myartis.com / Sumber & foto: Astro Gempak & Instagram Fizo Omar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAWA KE MAJLIS RESEPSI BAIM - TUNANG ELFIRA DIKATAKAN 'FATTAH AMIN'

Pelakon Elfira Loy akhirnya memuatnaik fotonya bersama wajah cinta hatinya, Muhammad Faris Khairol Anuar ke akaun Instagram selepas hampir tiga bulan mengikat tali pertunangan.

Gambar berkenaan diambil ketika menghadiri majlis resepsi aktor Indonesia, Baim Wong di The Tribata, Jakarta yang diadakan dalam suasana yang cukup harmoni meriah pada Sabtu lalu.

Menerusi gambar tersebut, Elfira memakai gaun serba merah jambu dan pasangannya pula segak dengan mengenakan sut berwarna hitam.

Entri tersebut mendapat perhatian ramai terutama peminatnya yang teruja melihatnya bahagia disamping kekasih hati.

Klik untuk gambar besar

Rata-rata memuji ketampanan Faris kerana mereka dilihat seperti sama cantik sama padan. Dalam masa sama, ada juga netizen yang mengatakan tunang Elfira itu mirip pelakon Fattah Amin.

Untuk makluman, pasangan ini mengikat tali pertunangan pada 2 September lalu dan majlis itu diadakan secara tertutup.

Elfira pernah bertunang dengan Sufian Suhaimi pada 6 Oktober 2017 dalam sebuah majlis besar-besaran, namun berakhir pada 18 Februari lalu hubungan itu putus.

www.myartis.com / Sumber & foto: Astro Gempak, Instagram Elfira Loy & @baimpaula.ofc

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


PARIS HILTON KE BALI SECARA SEMBUNYI

Pertengahan tahun lalu, Paris Hilton didakwa membatalkan kedatangannya ke Bali, Indonesia. Namun siapa sangka, dalam diam dia kini tiba-tiba dikatakan telah berada di Pulau dewata, Bali.

Perkara itu diluahkan sendiri oleh Paris melalui akaun Twitter rasminya yang mengatakan pada petang  selasa lalu (9 November), penyanyi lagu 'Stars are Blind' itu baru sahaja menjejakkan kaki di Bali.

Dalam tweet-nya itu, Paris berkata ia adalah pengalaman pertama kalinya melancong ke sana. Bahkan dia juga mengakui telah lama ingin datang dan mengatakan cutinya di pulau itu pasti akan menakjubkan.

"Just landed in #Bali! So excited to be here for my first time! I've been wanting to come here forever! This is going to be amazing! #YES!," Katanya melalui akaun @ ParisHilton.

Selain itu, Paris turut mendedahkan yang dia jatuh cinta dengan keindahan Bali pada pandangan pertama. Malah dia turut mengagumi keindahan pantai di situ yang dianggapnya seperti syurga dunia.

"Wow! Love the hotel I'm staying at here in #Bali. Absolutely incredible, total paradise right on the beach. So beautiful! Loves it! #YES!," tulisnya.


KINI DI TANAH SUCI - NETIZEN DOAKAN ALYAH MILIKI ZURIAT DENGAN TOK RAM

Pada 28 Januari lalu, penyanyi Datin Alyah telah berangkat dan kini berada di Tanah Suci Mekah untuk menjalani ibadah umrah ahli keluarganya.

Menerusi entri terkini di akaun Instagramnya, penyanyi lagu 'Sesal Separuh Nyawa' itu memuatnaik foto dan video bersama seorang bayi ketika berada sana.

"Her name is Mahrue Zainab, sempat ibu Zainab ini mendoakan saya juga. Ya Allah, semoga Zinab membesar dan membela nasib keluarganya dan menjadi anak yang solehah," tulisnya sebagai kapsyen.

Klik untuk gambar besar

Menjengah di ruangan komen, rata-rata netizen mengucapkan selamat menjalani ibadah umrah kepada pelantun lagu Jutaan Purnama ini, ada juga yang mendoakan agar dia dan suaminya, Datuk Ramli MS atau Tok Ram dikurniakan cahaya mata.

"Semoga Datin Alyah menjadi ibu suatu hari nanti. - "Semoga diberikan rezeki penyeri rumah tangga. - "Semoga Alyah mendapat umrah yang mabrur dan dapat baby secantik Zainab kelak," tulis netizen di ruangan komen.

www.myartis.com / Sumber & foto: Astro Gempak & Instagram Alyah

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


SYAWAL SANA SINI - LISA SURIHANI, YUSRY & FAMILY

"Can't wait to have a few of my own. InsyaAllah, Amin. I think i'm ready, but Allah knows best. Please pray for both yusry and i, moga dikurniakan zuriat-zuriat yang sempurna sifat dan akhlaknya. Amin," begitulah doa Lisa Surihani di pagi syawal mengenai zuriat sendiri.

Ikhlasnya, kami juga mendoakan agar Lisa cepat-cepat dapat anak. Lepas tu, tak payahlah Lisa asyik mengomol anak orang lain. Tak Gitu?

Klik untuk imej besar...


GOSIP - BAPA PELAKON WANITA MAKI TEMAN LELAKI ANAKNYA BABI?

Kami tidak tahu sama ada screenshot mesej ini benar ataupun palsu atau mungkin ia sengaja dibuat orang. Oleh yang demikian, kami tidak mahu reka cerita sendiri. Anda baca, anda yang tafsirkan.

Bak kata pepatah, tepuk dada... tanya selera!

Gambar bercium yang membuat bapanya marah
Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


RANCANG NIKAH TAHUN INI - ZARA ZYA & HAFREEZ ADAM TERPAKSA TANGGUH

Dek kerana jadual kerja terlalu padat, impian dan perancangan pasangan pelakon Zara Zya dan Hafreez Adam untuk menamatkan zaman solo tahun ini terpaksa ditangguhkan. Zara berkata, perancangan untuk berkahwin terpaksa ditunda ke tahun depan dan berharap segala perancangan menuju ke gerbang perkahwinan dipermudahkan.

"Kalau diikutkan memang kami merancang untuk bernikah tahun ini tetapi masing-masing sibuk dengan kerja. Bagaimanapun, baru-baru ini Hafreez ada bertemu dengan keluarga saya untuk membincangkan beberapa perkara seperti majlis merisik sebelum majlis pernikahan.

"Majlis perkahwinan tidak akan berlangsung tahun ini. Kami enggan terburu-buru kerana soal nikah kahwin adalah satu tanggungjawab yang besar dan memerlukan persiapan rapi," katanya ketika ditemui pada majlis pelancaran produk pelangsingan badan yang diasaskan olehnya bertempat di Hotel Majestic.

Klik untuk gambr besar

Menurut pelakon drama bersiri 'Monalisa', selepas impian untuk bernikah tahun ini tidak tercapai, dia dan Hafreez enggan meletakkan sasaran atau tarikh spesifik bagi hari bahagia mereka.

"Bermula awal tahun ini saya sibuk dengan urusan perniagaan manakala Hafreez pula terikat dengan penggambaran drama 80 episod. Tanpa kami sedar, masa berlalu dengan cepat dan sudah memasuki pertengahan tahun. Jadi, bagaimana nak merealisasikan hasrat berkahwin dalam tahun ini.

"Oleh itu, saya tidak mahu memberikan tarikh kerana enggan menimbulkan salah faham. Nanti, ada yang mengeluarkan spekulasi dan andaian kurang enak sekali gus timbul fitnah. Kata-kata itu ibarat doa, jadi saya mahu yang baik-baik buat saya dan Adam," tuturnya.

www.myartis.com / Sumber & foto: Harian Metro & Instagram Zara Zya

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA TERUS BERGAYA

Kalau suri rumah lain, pasti segelintirnya akan memakai pakaian mengandung yang menyerlahkan kehamilan mereka. Namun bagi Erra Fazira, dia mungkin merasa selesa memakai pakaian biasanya untuk terus maintain sebagai selebriti. Malah ada yang kata, kononnya pakaian hitam boleh membantu memperlihatkan tubuh kita kurang gemuk... Tapi jaga-jaga dik, jangan sampai tersepit baby tu!!(\__/)(='.'=)(")_(")myartis 2009


'PULIH' LUKA CINTA LAMA - SUFIAN SUDAH 'WARMUP', SEDIA KAHWIN JIKA ADA PASANGAN TEPAT

Penyanyi Sufian Suhaimi yang sebelum ini pernah melalui episod putus cinta itu nampaknya tidak melatah apabila seringkali diasak persoalan tentang jodoh, sebaliknya lebih terbuka apabila ditanya tentang perancangannya untuk menamatkan zaman bujang.

Akui Sufian, 29, dia juga berkeinginan untuk mempunyai pasangan hidup apabila melihat rakan-rakan memilih menamatkan zaman bujang dalam era pandemik. Namun menurutnya, dia tidak terburu-buru untuk mendirikan rumah tangga sehingga bertemu dengan pasangan yang sesuai dan mempunyai keserasian bersama.

"Saya gembira lihat rakan-rakan saya yang menamatkan zaman bujang, meneruskan fasa seterusnya dalam kehidupan. Ini rezeki mereka. Dalam hidup ni kita nak apa lagi kan? Memang fitrah hidup kita ingin berpasangan, of course ada rasa tu tapi tak ada la sampai terburu-buru nak kahwin secepat mungkin," katanya.

Sufian bagaimanapun memberitahu tidak memilih dan tidak kisah berkenalan dengan wanita yang bukan dalam kalangan selebriti. Ini kerana jelasnya, dia lebih bersifat terbuka dan tidak merahsiakan sekiranya sedang menjalinkan hubungan dengan seseorang.

Klik untuk gambar besar

"Saya nak je dengan orang biasa, saya tak kisah artis ke tak artis kalau sesuai dan serasi kita jalan je. Saya bukan jenis nak rahsiakan kalau saya ada berkawan dengan someone special tapi saya tak ada lah nak berkongsi semua pasal peribadi dan perancangan bersama dia. Not sharing too much.

"Saya nak apabila bersama dengan someone tu ada rasa bahagia, tak terbeban, rasa saling mencukupi. Daripada segi fizikal sedap mata memandang," ujarnya.

Menurut Sufian, dia telah melewati fasa 'pulih' dan bersedia untuk berkahwin sekiranya ada rezeki dan pasangan yang tepat: "Ini bukan tempoh pulih dah, sekarang dah warmup dah. Ready anytime to go, ada jodoh ada restu ibu bapa ada keserasian InsyaAllah jalan," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TUMPUAN PADA KELUARGA PUNCA 'MENGHILANG' - PAT CANDY KINI LEBIH TERBUKA KONGSI KISAH DUA ANAKNYA AUTISME

"Dulu tak banyak kesedaran tentang autisme dan sebab itu kami rahsiakan tentang keadaan anak-anak kerana percaya mereka akan pulih. Jika kongsi kisah mereka saya bimbang anak-anak akan mendapat malu sekiranya mereka kembali normal... kemudian baru kami sedar bahawa mereka tidak akan pulih.

"Sekitar 2016, kami sekeluarga pernah dimasukkan ke hospital akibat jangkitan influenza. Selepas membuat pendaftaran masuk, Darren hilang dan tidak tahu dia pergi ke mana sehingga satu hospital kecoh.

"Sejak itu kami lebih terbuka berkongsi keadaan mereka supaya jika berlaku kejadian serupa, orang faham masalah anak kami dan tahu ke mana harus dihantar jika terjumpa dengan mereka," kata peserta program Gegar Vaganza musim kesembilan (GV9), penyanyi Pat Candy.

Peristiwa kehilangan anak lelaki sulungnya enam tahun lalu membuatkan Pat Candy kini lebih terbuka untuk berkongsi tentang autisme yang dihidapi oleh dua orang cahaya matanya iaitu Darren Haikal, 18 dan Dylan Hydar, 10.

Pat atau nama sebenarnya Nurul Nadhira Patrica Robert, 48, berkata, sebelum ini dia pernah menyangka anak-anak kesayangannya akan pulih seperti biasa namun kini reda dan menerima hakikat bahawa mereka adalah kiriman Allah untuk dijaga.

Klik untuk gambar besar

Dalam pada itu, isteri kepada pemuzik Edrie Hashim ini juga memberitahu keadaan anak-anaknya turut menjadi faktor dia memperlahankan karier seni sebelum ini demi memberi sepenuh perhatian kepada mereka.

Kata Pat, dia tidak mengharapkan orang lain menjaga anak-anaknya dan lebih selesa menguruskan sendiri semua keperluan anak syurganya.

"Sebagai ibu ada ketika saya sendiri tak tahan menjaga anak-anak... sebab itu saya tak pernah mengharapkan orang lain untuk menguruskan mereka. Jadi saya perlahankan karier untuk fokus kepada mereka di rumah.

"Orang cakap saya ini sangat sabar tapi bagi saya Allah kurniakan anak syurga ini sebagai ujian kerana saya sebelum ini bukanlah seorang penyabar. Sekarang ini semakin banyak pendedahan tentang autisme dan apabila membaca kisah orang lain, saya tahu ada lebih susah berbanding apa saya lalui," tuturnya.

Untuk makluman, Pat dan Edrie mendirikan rumah tangga pada 9 Februari 2002. Pat juga mempunyai seorang lagi anak perempuan menerusi perkahwinan terdahulu.

Sementara itu, bercakap mengenai persembahan di minggu keempat GV9, Pat berkata, dia bersyukur diberi peluang untuk terus bersaing walaupun mendapat markah tercorot selepas menyampaikan lagu Kembara Di Tanah Gersang yang dipopularkan kumpulan Al Jawaher.

"Bermula pada minggu kedua lagi saya sudah fikir akan tersingkir kerana saingan sangat hebat dan sentiasa bersedia jika nama diumumkan terkeluar. Lega rasanya apabila diberi peluang kedua. Saya kena buktikan supaya tidak lagi berada di kedudukan terbawah. Peluang ini bagaikan mati hidup semula," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI DISAHKAN HIDAP KANSER PAYUDARA - NIZAM LAKSAMANA REDA, MOHON DOA

"Saya akan berusaha menyediakan yang terbaik untuk proses kemoterapi isteri. Yang diperlukan hanyalah doa daripada rakan-rakan dan peminat," itulah kata-kata penyanyi Nizam Laksamana, 55, apabila dia diuji dimana isterinya Salwati Zulkifli, 46, disahkan menghidap kanser payudara.

Nizam yang popular dengan lagu 'Gugurnya Bunga Cinta' bersama kumpulan Laksamana itu berkata, isterinya yang menghidap kanser di peringkat awal mula menjalani kemoterapi di Hospital Kuala Lumpur (HKL), semalam.

Jelas Nizam, proses kemoterapi berjalan lancar, namun apabila memasuki kitaran keempat hingga keenam, dos ubat berharga RM21,000 perlu dimasukkan.

"Ubat ini perlu diambil tapi tiada dalam jadual yang disediakan hospital. Insya-Allah saya akan dapatkan untuk kitaran keempat hingga keenam ini.

"HKL ada Jabatan Sosial. Doktor sendiri cadangkan saya buat permohonan bantuan daripada mereka. Doktor juga uruskan surat untuk saya mohon di Majlis Agama Islam Wilayah Persekutuan (MAIWP). Kalau ada rezeki Insya-Allah akan dapat," jelasnya.

Dalam pada itu, Nizam bertegas tidak mahu menyusahkan mana-mana pihak, dek kerana itu dia tidak memohon sumbangan daripada rakan-rakan dan peminat.

Klik untuk gambar besar

"Semua orang dalam keadaan sukar dan terkesan dengan penularan Covid-19 sekarang. Biarlah saya berusaha sendiri dengan simpanan yang ada. Selain itu, saya cuba nasib seperti arahan doktor. Mereka ada hubungan dengan Majlis Kanser Nasional (Makna).

"Sekiranya gagal mendapat bantuan daripada mana-mana pihak, saya akan berusaha mencari duit dengan kudrat sendiri menjual produk Muruku Lejen. Syukur permintaan semakin banyak dalam keadaan sekarang," ujarnya.

Nizam memberitahu, isterinya mula dikesan mempunyai tanda-tanda kanser payudara selepas membuat pemeriksaan di klinik kerajaan di Gombak lebih sebulan lalu. Menurutnya, dalam tempoh sebulan isterinya sudah dapat melakukan proses kemoterapi.

"Doktor yang membuat pemeriksaan mendapati ada ketulan. Doktor kemudian membuat ukuran dan terus aturkan temujanji untuk ke HKL. Doktor pakar di HKL mengesahkan isteri saya menghidap kanser payudara tapi tak besar hanya 1.6 sentimeter. Saya terharu kerana ajaibnya doa semua pihak, semua urusan dipermudahkan," katanya.

"Isteri saya amat sedih dan menangis selepas mendapat berita itu tapi saya banyak berikan dia semangat. Saya juga banyak dapatkan maklumat mengenai kanser daripada bekas pengurus Slam, Johan Aziz yang menghidap kanser usus dan hati serta isterinya yang juga menghidap kanser payudara," tuturnya yang mempunyai empat anak.

www.myartis.com / Sumber & foto: Harian Metro & Instagram Nizam Laksamana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


MAHU BUKA PASAR RAYA HARGA PALING MURAH - USTAZ EBIT LEW MOHON DOA

Pendakwah terkenal, Ustaz Ebit Lew menerusi laman Instagram telah meluahkan hasratnya untuk membuka 10 cawangan pasaraya menjual barangan runcit yang diberi nama Elews Mart selepas mempunyai 3 cawangan restoran dan mempunyai sebuah butik menjual kurta.

Berkongsikan perkembangan terbaru mengenai perancangannya itu, Ustaz Ebit berkata beliau sedang berusaha untuk mencari pembekal barangan runcit paling murah untuk pasar raya yang akan dibuka kelak. Menerusi perkongsian itu, Ustaz Ebit turut memohon doa agar segala urusan untuk membuka pasar raya tersebut dipermudahkan serta memperoleh pembekal barangan runcit paling murah.

Perkongsian Ustaz Ebit itu mendapat pelbagai reaksi daripada netizen yang mendoakan agar perjuangan pendakwah itu dipermudahkan. Malah, ada dikalangan netizen yang menyuarakan hasrat untuk membantu serta menjadi pembekal.

Dalam pada itu, ramai yang mendoakan semoga pendakwah itu dimurahkan rezeki supaya dapat membantu lebih ramai mereka yang kesusahan. Netizen juga berkata, dengan pembukaan pasar raya itu sekaligus dapat memberi banyak peluang pekerjaan kepada mereka yang memerlukan.

Klik untuk gambar besar

www.myartis.com / Sumber & foto: Rotikaya & Instagram Ustaz Ebit Lew

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DEMAM TAK SURUT - FADLAN HAZIM PANIK TAKUT COVID-19 TAPI HANYA DENGGI

"Saya memang panik sebab demam tak surut. Apatah lagi melihat video pengalaman mereka yang dijangkiti virus itu membuatkan saya lebih risau," kata pelakon Fadlan Hazim, 28, yang panik selepas menjangkakan dia dijangkiti Covid-19 apabila mengalami demam berterusan selama dua minggu, baru-baru ini.

Fadlan berkata, selepas dua minggu demamnya tidak kebah walaupun sudah mengambil ubat, dia ke hospital untuk menjalani ujian Covid-19, tetapi disahkan menghidap denggi. Walaupun disahkan bebas Covid-19, Fadlan turut bimbang apabila disahkan menghidap denggi pula.

"Pengalaman melakukan ujian itu agak tidak menyenangkan juga. Saya diberi masa lima hari untuk melihat perubahan sama ada denggi saya sudah surut atau tidak," tutur pelakon drama 'Papa Ricky' itu

Klik untuk gambar besar

Fadlan berkata, dia bersyukur kesihatannya kini bertambah baik selepas menjalani ujian berkenaan: "Doktor menasihatkan saya untuk kembali membuat pemeriksaan semula selepas beberapa hari. Mujur kandungan sel darah putih saya menurun dan sembuh dari denggi.

"Sekiranya keadaan saya tidak bertambah baik, kebarangkalian untuk dijangkiti Covid-19 tinggi disebabkan sistem imunisasi lemah. Saya juga mungkin boleh ditahan di hospital jika kesihatan masih merosot," katanya.

www.myartis.com / Sumber & foto: Harian Metro & Instagram Fadlan Hazim

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAMI BOLEH FOKUS ANAK-ANAK..." - MICHAEL HANSEN AKUI MASIH BERKAWAN BAIK, DOA SAKINAH BAHAGIA

"Sakinah mempunyai Anais (anak hasil perkahwinan pertama) dan kerjaya yang hebat di Malaysia, manakala saya memiliki dua cahaya mata dan perlu bekerja di Sweden.

"Jadi, agak sukar untuk kami berdua bergerak ke mana-mana. Keputusan untuk menamatkan perkahwinan ini dibuat secara bersama selepas melalui hasil perbincangan dan dipersetujui oleh kami berdua.

"Apa yang akan berlaku pada masa mendatang, saya masih tidak tahu tetapi semoga ianya memberi kebaikan untuk kita semua, Insya-Allah," itulah kata suami kepada pelakon Sharifah Sakinah, Michael Hansen berhubung rumah tangga mereka yang bakal berakhir.

Sebelum ini, hangat diperkatakan mengenai status rumah tangga Sakinah apabila aktres itu mengesahkan bakal berpisah dengan suaminya, selepas tiga tahun bersama.

Klik untuk gambar besar

Bercakap mengenai hal tersebut, Michael memaklumkan mereka akhirnya mencapai kata sepakat untuk berpisah secara harmoni memandangkan kedua mereka mempunyai tanggungjawab di negara masing-masing.

Menurut Michael yang juga merupakan warga Sweden, ini adalah keputusan terbaik buat mereka namun masih mengekalkan hubungan baik serta mendoakan kebahagiaan buat Sakinah.

"Kami percaya ini adalah tindakan yang terbaik ketika ini supaya kami boleh fokus dengan perkara yang penting iaitu anak-anak serta keluarga masing-masing. Apapun, kami masih kekal sebagai kawan baik dan semuanya baik-baik saja.

"Sakinah adalah wanita yang berbakat, lucu, berkarisma dan berhati mulia. Saya tidak mengharapkan apa-apa selain mendoakan kebahagiaan dan yang terbaik untuk dirinya," tuturnya.

Dalam pada itu, Michael mengaku berlaku sedikit 'drama'  ketika mereka memilih untuk berpisah secara baik. Ujarnya, hubungan mereka memerlukan usaha lebih keras apatah lagi berada di negara berbeza.

"Saya boleh sahkan mengenai apa yang Sakinah kongsikan iaitu kami mengambil keputusan untuk bercerai. Bagaimanapun terdapat sedikit 'drama' mengenai keputusan yang dibuat.

"Hubungan jarak jauh adalah sukar dan menuntut usaha yang lebih keras. Walaupun anda berada di negara yang sama tetapi berbeza bandar, ia masih sukar.

"Jadi bayangkan perbezaan waktu kami iaitu enam hingga tujuh jam dan masa perjalanan 17 jam untuk kami bertemu, maka ia sangat sukar. Tidak kira berapa banyak anda mencuba dan berusaha keras, kadang-kadang ia sudah tidak boleh diselamatkan," ujarnya.

Pada Februari lalu, Sakinah membuat kejutan apabila mengumumkan sah bergelar suami isteri selepas setahun menjalinkan hubungan dengan Michael. Sakinah bagaimanapun tidak mendedahkan tarikh dan butiran pernikahan.

Untuk makluman, Sakinah yang juga adik kepada pelakon dan pengacara, Sharifah Haslinda serta Sharifah Shahirah itu pernah mendirikan rumah tangga dengan juruterbang, Aliff Adha pada 2015, namun berpisah pada Mei 2020. Hasil perkongsian hidup, pasangan ini dikurniakan anak perempuan, Anais Adha, 5.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ARTIS WANITA DICERAIKAN KETIKA SARAT HAMIL ANAK KETIGA?

Sejak kebelakangan ini, kita semua sering dikejutkan dengan berita perceraian artis. Bagaimanapun, semua itu adalah ketentuan takdir, jodoh mereka tidak panjang. Terbaru, menerusi laporan Miss K di portal Astro Gempak, dikhabarkan seorang artis wanita telah bercerai dengan suaminya. Lebih sadis, artis itu diceraikan ketika sedang sarat hamil anak ketiga.

Menurut Miss K, rakannya baru-baru ini ke salah sebuah mahkamah Syariah di negeri Selangor dan menceritakan, artis wanita yang rakan sebiliknya dahulu  pasrah serta redha mengenangkan nasib diri yang bakal bergelar janda sebaik sahaja anaknya dilahirkan beberapa bulan lagi.

"Terkejut kawan Miss K apabila artis wanita tersebut beritahu kepada hakim yang dia sudah tawar hati dan tidak mahu lagi dengan suaminya. Adakah kerana sudah tidak tahan dengan sikap suami yang mata keranjang?

Timbul masalah apabila si suami tidak mahu melepaskan isterinya itu. Alasan yang diberika kerana masih ada rasa cinta dan sayang. Talak dilafazkan dalam keadaan marah disebabkan berlakunya provokasi. Jika berita ini benar, kami harap artis wanita itu tabah menghadapi dugaan. Setiap apa yang berlaku pasti ada hikmahnya tersendiri.

Klik untuk gambar besar

www.myartis.com / Sumber: Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TERIMA ANUGERAH GOLDEN GLOBE - MICHELLE YEOH PELAKON MALAYSIA PERTAMA MEMENANGINYA

Tahniah diucapkan kepada bintang Hollywood kelahiran Malaysia, Tan Sri Michelle Yeoh apabila baru-baru ini memenangi Anugerah Golden Globe yang berlangsung di The Beverly Hilton, Amerika Syarikat pada Rabu, sekaligus mencatat sejarah menjadi pelakon Malaysia pertama memperolehnya.

Dalam majlis anugerah tersebut, Michelle atau nama penuhnya Michelle Yeoh Choo Keng, 61, membawa pulang anugerah Pelakon Wanita Terbaik Dalam Filem Muzikal menerusi filem lakonannya Everything Everywhere All At Once.

Aktres kelahiran Ipoh, Perak itu berjaya menewaskan calon lain termasuk Lesley Manville menerusi filem 'Mrs Harris Goes to Paris; Margot Robbie (Babylon), Anya Taylor-Joy (The Menu) dan Emma Thompson (Good Luck to You, Leo Grand).

Dalam pada itu, Michelle juga merupakan pelakon Asia kedua yang memenangi kategori berkenaan selepas Awkwafina, pelakon Amerika Syarikat yang berdarah campuran Cina memenanginya tiga tahun lalu menerusi filem The Farewell.

Klik untuk gambar besar

Selain Awkwafina, ia turut mencalonkan pelakon-pelakon Asia lain termasuk Machiko Kyo (The Teahouse of the August Moon - 1956), Miyoshi Umeki (Flower Drum Song - 1961), Yvonne Elliman (Jesus Christ Superstar - 1973), Hailee Steinfeld (The Edge of Seventeen - 2016) yang berketurunan Filipina dan Constance Wu (Crazy Rich Asians) pada 2018.

Untuk info, Michelle mula melonjak ke kemuncak kesohoran antarabangsa apabila beliau berlakon disamping Pierce Brosnan menerusi filem Bond 1997, Tomorrow Never Dies.

Antara filem-filem Hollywood yang dilakonkan oleh primadona ini termasuk Crouching Tiger Hidden Dragon, Crazy Rich Asians, Shang-Chi and The Legend of the Ten Rings, Memoirs Of A Geisha dan banyak lagi.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KAU CANTIK? RAMPAS HAK ORANG TAK RAMPAS? LEMAH? - INTAN JELAS ITU HANYA SUKA-SUKA

Nama bekas madu pelakon Izreen Azminda iaitu Intan Salleh kembali hangat diperkatakan selepas baru-baru ini influencer itu berkongsikan video parodi yang kini viral di aplikasi TikTok.

Video tersebut seolah memerli golongan wanita yang merampas pasangan orang lain: "Kau cantik? Rampas hak orang tak? Rampas? Lemah!" katanya.

Bagaimanapun, ada yang kurang senang dengan konten video berkenaan serta ada yang mengaitkan semula dengan kisah rumah tangganya sebelum ini.

Klik untuk gambar besar

Tampil menjelaskan mengenai video berkenaan, Intan berkata konten tersebut hanya sekadar suka-suka sahaja dan bertanyakan kembali siapa yang meminta maaf ketika siaran Melodi sebelum ini.

"Hi sister, tak payah nak bitter sangat. Ini hanya content sahaja. kalau tak suka boleh scroll laju-laju okay? Dekat Melodi dah minta maaf? Siapa yang minta maaf? Ujian rumah tangga tu ye memang tu semua ujian kita semua ada ujian tersendiri dan lain-lain ujian. Saya cuma nak berhibur sahaja," katanya.

Diruangan komen, rata-rata netizen lebih berpihak kepada Intan apatah lagi dia yang melalui hal tersebut. Malah, ramai bersetuju ayat tersebut memang patut ditujukan kepada wanita perampas.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"KALAU MATI HARI INI SAYA YANG TANGGUNG" - ULAS ISU BUKA TUDUNG, ERIN DAH KAHWIN LELAKI MUDA?

"Awak telah merampas hidup saya, dan kini saya mahukannya kembali. Lautan mungkin mencabar, namun saya adalah kapten. Biar apa pun kesukaran, saya akan menang," itulah tulis bekas isteri Da'i Farhan iaitu Erin dimana dia mahu menjalani kehidupannya yang lama, malah juga dilihat bangga tayang rambut panjang warna perang.

Penampilan baharu Erin atau nama sebenarnya Noorainul Naqim Mohd Radzi, 42, yang kini dah tak bertudung itu mengejutkan ramai pihak. Erin menerusi laman sosialnya memuat baik beberapa keping foto memperlihatkan rambutnya yang panjang dan berwarna perang.

Rata-rata netizen turut terkejut dengan perubahan itu namun tetap mendoakan agar dia diberikan hidayah untuk kembali menutup aurat seperti yang dituntut Allah.

Dalam pada itu, Erin berkata, kehidupan seseorang individu tidak boleh dibandingkan dengan individu lain kerana masing-masing berdepan ujian berbeza. Katanya, tiada siapa pun manusia di dunia ini yang dilahirkan sempurna.

Klik untuk gambar besar

"Hidup ini indah kalau kita pilih untuk indahkannya. Jangan bandingkan kehidupan kita dengan mana-mana manusia kerana kita hidup untuk diuji. Jika anda rasa kehidupan anda bahagia dan sempurna, maka anda gila," katanya pada satu hantaran lain.

Sementara itu, menjawab beberapa pertanyaan netizen tentang tindakannya itu, Erin berkata, apa yang dilakukan itu adalah urusan dia dengan Allah. Selain itu, Erin yang dilihat kini mempunyai kekasih berkata, lelaki itu meletakkan had untuk dia mendedahkan rambutnya.

"Kalau saya mati hari ini saya yang tanggung. Kita ni takut mati bukan takut dosa tak pakai tudung. Banyak lagi dosa yang orang tak nampak kita kena risaukan. Biar saya jalani hidup sendiri sebaik yang saya mampu. Tak boleh warnakan rambut sebab 'cik abang' tak bagi. Ini pun dia dah bagi limit free hair," balas Erin pada ruangan komen.

Selepas panas dengan imej terbaharunya yang dilihat sudah tidak lagi bertudung dan berambut 'blonde', Erin kini dikatakan sudah berkahwin dengan seorang lelaki muda.

Menerusi kenyataan terbaharunya di dalam kemas kini di Instagram, dia mengucapkan terima kasih kepada keluarga mentuanya kerana menerima dia seadanya. Malah dia memberitahu dia bersama lelaki yang dipercayai suaminya kini sedang menyiapkan rumah baru mereka.

"My in-law familia. Terima kasih mak, kakak-kakak, adik-adik sepupu sepapat yang datang tolong bagi siap rumah kami ni… Dan terima kasih kerana menerima diri ini seadanya… Terima kasih atas segala kasih sayang ini...," tulisnya.

Menerusi entri itu menunjukkan ramai sedang mengemas rumah serta seorang lelaki muda yang didakwa suaminya sedang mengecat rumah. Entri berkenaan mendapat perhatian pengikutnya yang mengucapkan ucapan tahniah.

Terdahulu, Erin dilihat berkongsi mesra fotonya bersama seorang lelaki muda dan kacak yang difahamkan seorang model. Namun sehingga kini dia hanya memberi bayangan bahawa lelaki itu suaminya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


FARID KAMIL: PISTOL MAINAN (PROPS) - TIADA DALAM SENARAI HUTANG AH LONG

"Pistol itu pistol mainan. Ia 'props' yang digunakan untuk penggambaran itu. Apa motif Shuhaimi memberi kenyataan yang mengelirukan orang ramai?," kata Fadzil Zahari yang terkilan dengan dakwaan seorang pengarah mengenai abangnya, Datuk Farid Kamil membawa pistol ke lokasi penggambaran.

Selain itu, Fadzil turut mempersoalkan tindakan pengarah tersebut yang secara tiba-tiba memberi kenyataan yang boleh mengundang kekeliruan dan fitnah di mata orang ramai.

Kata Fadzil lagi, sebagai pengarah, tak akan beliau sendiri tidak menyedari kehilangan props di set penggambaran.

"Dia sebagai pengarah di situ, takkan tidak tahu 'props' penggambaran hilang? Itu sahaja yang boleh saya komen setakat ini," ujarnya.

Menerusi akhbar tersebut Shuhaimi Lua mendedahkan selain menampar pelakon Ridzuan Hashim, Farid turut membawa sepucuk pistol ke lokasi penggambaran drama arahannya, Uniknya Cinta.

Klik untuk gambar besar

Shuhaimi mendakwa dia ternampak pistol dipinggang aktor tersebut tetapi tidak pasti keaslian senjata api itu.

Dakwa Shuhaimi lagi, pelakon 'Lagenda Budak Setan' itu turut menengking seorang jurukamera tanpa sebab.

"Dia bukan pelakon dalam drama saya tapi mungkin dia datang kerana lokasi penggambaran itu milik Sofi Jikan, sahabatnya," tuturnya.

Sementara itu, Presiden Seniman, Zed Zaidi mengesahkan Farid tidak termasuk dalam senarai 300 artis hutang Ah Long.

"Senarai itu diperoleh selepas Seniman menerima laporan bertulis daripada artis terlibat yang mahu kita membantu mereka.

"Semakan mendapati Farid Kamil bukan salah seorang daripada mereka. Saya bagaimanapun tidak boleh mendedahkan nama-nama artis terlibat atas faktor keselamatan mereka," jelasnya.

Pihak polis mempercayai kesan sampingan dadah jenis ganja yang diambil oleh Farid merupakan punca utama aktor itu mengamuk.

Malah, ada sumber mengatakan mereka yang berada di bawah pengaruh dadah tidak dapat mengawal emosi ketika khayal lebih-lebih lagi ketika mereka berada dalam keadaan tertekan.

"Orang yang normal tidak akan berlaku ganas dengan menampar polis dan menendang orang awam. Orang yang di bawah pengaruh dadah boleh melakukan apa sahaja perbuatan jenayah," ujarnya.

Terdahulu, Farid dilaporkan hadir ke balai polis pada awalnya bagi membuat laporan berkaitan kemalangan jalan raya tetapi kemudiannya menunjukkan mesej aplikasi WhatsApp 300 artis hutang Ah Long.

Selepas itu, suami kepada Diana Danielle itu menampar anggota polis di kaunter aduan sehingga ada spekulasi mengatakan Farid mengalami depresi kerana beliau adalah salah seorang daripada artis yang meminjam wang dengan Ah Long.

Apapun, kita nantikan sahaja hasil siasatan polis dan semoga segala persoalan akan terjawab.

www.myartis.com / Sumber: Astro Gempak & Kosmo

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


MALANG TAK BERBAU - ANAK KAMAL CRK TERBABIT KEMALANGAN

Penyanyi kumpulan rock CRK, Mohamad Kamal Mohd Rashidy atau Kamal CRK telah menerima berita mengejutkan apabila anaknya, Aqasha Amani, 17, terbabit kemalangan di Jelutong, Pulau Pinang, semalam.

"Masa dapat berita ini berderau darah saya. Apabila tengok mukanya berdarah, saya tergamam dan terdiam sekejap," ujarnya.

Kamal yang popular dengan lagu 'Cinta Dan Airmata' itu ketika dihubungi berkata, kemalangan berlaku kira-kira jam 1 petang ketika Aqasha yang menunggang motosikal dalam perjalanan ke rumah neneknya untuk mengambil makanan.

"Aqasha dalam perjalanan nak ambil makan tengah hari di rumah ibu saya yang tinggal berasingan. Apabila tiba di Perak Road, sebuah kereta tiba-tiba keluar dari simpang dan melanggarnya.

Klik untuk gambar besar

"Banyak kereta diletak di kiri dan kanan jalan, jadi pemandu tak nampak anak saya. Mungkin nasib dia nak kena," jelasnya yang kembali menetap di Pulau Pinang sejak Ramadan lalu.

Namun begitu, Kamal bersyukur kerana ketika kejadian, anak saudaranya turut melalui jalan terbabit dan terlihat anaknya terbaring akibat kemalangan.

"Kalau tidak mungkin susah juga mana-mana pihak untuk sampaikan perkara ini kepada saya. Syukurlah Aqasha hanya luka-luka dan tiada mengalami kecederaan dalaman.

"Kadang-kadang dia naik basikal atau motosikal ke rumah neneknya. Tapi motosikal yang dinaiki pun motosikal lama dan memang tak boleh laju. Dia dimaukkan ke wad satu malam dan dibenarkan keluar pagi tadi," katanya yang tinggal berdua dengan anak tunggalnya itu.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"PERLAHAN-LAHAN MENGHILANG & AKHIRNYA, BAYARAN DILUPAKAN... SERING TERJADI" - KHIR

Selepas timbul isu mengenai bayaran yang belum dilunaskan, pengarah teater 'Korupsi Dewan Semandung', Khir Rahman menerusi Twitternya memaklumkan bahawa dia belum membuat sebarang laporan polis terhadap penerbit teater itu, Fauziah Ahmad Daud atau Ogy. Khir bagaimanapun tidak menafikan ada beberapa pelakon yang mengambil tindakan terhadap Fauziah yang juga pemilik produksi Ogy Ventures & Network atas sebab-sebab tertentu.

"Saya belum lagi membuat laporan polis. Namun, berita (pelakon teater 'Korupsi Dewan Semandung' buat laporan polis) adalah benar. Ada beberapa pemain (pelakon) dari teater arahan saya ini sudah pun bertindak sedemikian kerana tidak tahu lagi mahu ke mana. Buat masa ini, Kak Ogy (Fauziah) memang mendiamkan diri dalam WhatsApp," tulisnya.

Menurutnya lagi, dia juga sudah disekat daripada melihat profil akaun Instagram seniwati itu: "Selepas tidak menjawab panggilan termasuk di WhatsApp peribadi dan kumpulan (WhatsApp Group), ini adalah muatnaik terakhir Kak Ogy yang boleh saya lihat dan komen. Kini, saya sudah disekat. Malah, komen-komen juga sudah dipadam," katanya.

Tambah Khir, ini bukan kali pertama isu berkaitan bayaran kerana dia sendiri pernah berdepan pengalaman sama beberapa kali: "Kak Ogy mungkin hanya individu atau penerbit terkini yang menjadi contoh kepada kegagalan melunaskan janji dan pembayaran. Perkara ini tak boleh berterusan.

"Mangsa akan terus ada, malah untuk mereka yang baru mahu menjadi penerbit teater akan berani menggunakan pendekatan yang sama. Perlahan-lahan menghilang dan akhirnya, bayaran juga dilupakan. Ini sering kali terjadi. Saya sendiri dan melalui situasi ini berkali-kali. Akhir sekali, melalui pementasan teater di Istana Budaya juga, judulnya 'Semerah Padi'. Lebih 50 peratus lagi (bayaran) tak dapat," jelasnya.

Klik untuk gambar besar

Khir juga mengakui, sejumlah besar pelakon yang terbabit dalam teater 'Korupsi Dewan Semandung' menyertai pementasan itu atas kepercayaan kepada dirinya sebagai pengarah: "Saya akui, sejumlah besar pemain yang terbabit dalam teater ini atas kepercayaan yang diberikan kepada saya. Mereka berbesar hati untuk sama-sama menjayakan walaupun sedar dengan faktor masa yang pendek. Kami bersemangat dan sepakat," ujarnya.

Khir juga menjelaskan situasi di mana isu bayaran kedua yang tidak menepati masa menjadi punca konflik di samping beberapa nasihat diterima daripada mereka yang lebih berpengalaman: "Cerita bermula apabila bayaran kedua tidak menepati masa. Ditambah pula dengan beberapa cerita dan nasihat kawan-kawan yang berpengalaman supaya berhati-hati dengan soal bayaran.

"Malah, ada antara kami yang langsung belum terima apa-apa bayaran. Kami rasa tak sedap hati dan 'tekan' untuk bayaran kedua ini. Demi kelangsungan persembahan malam terakhir, Kak Ogy buka surat perjanjian baru bahawa segala-galanya akan dilunaskan pada 16 Mac, iaitu dua minggu selepas tarikh akhir persembahan. Pendek cerita, gagal. Maka, pesan-pesan dan nasihat sebelum ini seolah-olah semakin menjadi kenyataan. Namun, melalui janji baru, kami masih menaruh harapan," tulisnya.

Menyambung penjelasannya, Khir berkata dia belum mahu bercerita mengenai perangai atau sikap manusia yang juga memainkan peranan dalam konflik ini: "Saya belum mahu bercerita mengenai perangai atau sikap. Saya nyatakan ini kerana perangai dan sikap juga memainkan peranan dalam memuncakkan lagi rasa tak sedap hati dan kepercayaan kami.

"Saya sendiri pun pernah memanggil Kak Ogy sebagai pemain dalam filem dan drama saya. Akibat rasa yang memuncak, sebagai 'kepala' dan pengarah, saya rasa bertanggungjawab kepada semua yang terbabit. Semua jabatan termasuklah kru serta pekerja katering bersetuju untuk terus bersama dan berbahasa dengan baik, namun jelas, kami hanya manusia," tuturnya.

Mengakhiri kenyataannya, Khir berkata, dia akan terus berkongsi perkembangan terbaru selagi bayaran tidak dilunaskan: "Akibat daripada persoalan dan tuntutan yang bertalu-talu, akhirnya, sekitar dua hari lalu, Kak Ogy hilang kata-kata. Dia hilang dari radar. Dan malam ini (semalam), hampir semua kami disekat dari Instagramnya.

"Maka, buat masa ini, kerisauan dan nasihat-nasihat tampak semakin jelas. Saya betul-betul mohon ampun kepada semua yang terbabit membaca perkongsian ini. Malah, saya mungkin akan terus berkongsi selagi tidak dilunaskan gaji," tulisnya lagi.

Sebelum ini, beberapa pelakon dari teater Korupsi Dewan Semandung membuka mulut mengenai isu bayaran yang belum dilunaskan antaranya, Che Mat Raja Lawak dan Man Raja Lawak.

www.myartis.com / Sumber: Harian Metro

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDA MINTA MAAF KUNJUNGI RUMAH ASHIRA & BAD  PADA 3 PAGI, HULUR BANTUAN

"Tuan rumah, minta maaf, pukul 3 pagi juga kita sampai rumah, walaupun niatnya baik nak bagi Ashira tak payah cuci pinggan lagi. Tak tahu lah tuan rumah nak cakap apa.

"Saya datang melawat Ashira dan Bad ni, pada mulanya saya ingatkan Bad seorang yang serius, tapi sebenarnya boleh masuk Maharaja Lawak lah! Boleh masuk sebab memang lawak sungguh orangnya.

"Saya cabar Maharaja Lawak untuk ambil Bad, patut bagi job dekat Bad lah," itulah kata usahawan kontroversi Datuk Seri Vida (DSV) menerusi sebuah video di akaun Instagram miliknya dimana dia meminta maaf kepada pasangan penyanyi Ashira dan Bad Indigo apabila mengunjungi rumah mereka pada jam 3 pagi baru-baru ini.

Vida datang ke rumah pasangan tersebut untuk meluahkan pandangannya bahawa Ashira tidak perlu bekerja mencuci pinggan di sebuah restoran milik rakannya seperti yang tular sebelum ini.

Klik untuk gambar besar

Ashira yang menyambut kedatangan Vida itu membalas dengan berseloroh: "DSV ni memang suka kacau orang lewat lewat macam ini ya? Pukul 3 pagi," ujarnya.

Kemudian Vida menyambung, katanya Ashira boleh mencuba cara atau jalan lain selain bekerja membasuh pinggan: "Saya rasa tak layak Ashira cuci pinggan, jangan cuci pinggan lah Ashira, saya datang ni membawa hajat, hajatnya jangan cuci pinggan, Insya-Allah kita ada jalan, faham tak Ashira?" tambahnya.

Dalam video itu juga, Vida telah menghulurkan bantuan seikhlas hati dalam dua sampul surat yang dihulurkan kepada pasangan tersebut.

Terdahulu, Vida meluahkan hasratnya untuk menghubungi Ashira dan Bad untuk membantu pasangan tersebut, tambahan lagi Bad kini sedang mengalami masalah kesihatan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BELAJAR DARI KESILAPAN" - BELLA ENGGAN TERLALU DEDAHKAN KEHIDUPAN PERIBADI

Melihat pada laman Instagram, pelakon Bella Dally jarang memuatnaik foto mesra beliau bersama suaminya seorang ahli perniagaan, Arif Izudin selepas mendirikan rumah tangga dengan pada 31 Mac lalu.

Menerusi Insta Stories, Bella memberitahu beliau tidak mahu terlalu mendedahkan kehidupan peribadinya bersama suami di media sosial. Kata Bella, beliau sudah belajar dari kesilapan lalu dan kini mahu lebih privasi.

Kami setuju dengan pendirian Bella, tidak perlu terlalu menayang kebahagiaan. Cukuplah ia sekadar menjadi momen indah mereka suami isteri. Kita doakan yang baik-baik sahaja semoga kekal sehingga ke syurga.

Klik untuk gambar besar

www.myartis.com / Sumber: Forum Cari & Beautifulnara

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK LEBIH DULU KE TANAH SUCI - SAIDA GEMBIRA, TERHARU

Kakak kepada Datuk Siti Nurhaliza iaitu Siti Saida merasa gembira dan terharu apabila anak-anaknya terlebih dulu bakal menunaikan umrah daripadanya.

Difahamkan, anak-anaknya itu akan berangkat ke Mekah bersama bekas suami empat hari lagi dan dijangka pulang ke tanah air pada 2 Julai.

"Yang buat hati saya sangat seronok kerana dua orang anak saya akan menunaikan umrah. Mereka pergi bersama bapa mereka. Sebagai ibu, saya gembira kerana mereka dapat jejak kaki lebih dulu daripada saya.

"Saya juga mempunyai impian mahu ke sana tapi mungkin belum ada rezeki lagi. Biarlah, anak-anak dulu dan saya doakan yang terbaik untuk mereka," ujarnya dipetik sebagai berkata.

Ditanya perkembangan karier pula, kata penyanyi yang popular melalui AF6 itu, dia kini sibuk mempromosikan single duetnya bersama Maya (Matahari) berjudul Setia. Lagu tersebut merupakan ciptaan Adi (6ixth Sense).

INGIN MELETAKKAN IKLAN ANDA DI SINI? SIZE 450 x 350 - KLIK UNTUK INFO

"Allhamdulillah Ramadan kali ini, rutinnya berbeza sikit kerana selalunya sepanjang sebulan saya mengambil kesempatan menjalani ibadah puasa dan meluangkan masa bersama anak-anak. Tapi tahun ini saya ada juga menerima beberapa undangan persembahan di majlis berbuka puasa.

"Saya harap lagu duet saya dan Maya ni akan terus dapat sambutan. Sekarang ni pun saya memang banyak membuat persembahan bersama dia. Saya selesa bergandingan dengan dia," tambahnya.

Bercerita lanjut, kata Saida tahun ini persiapan Aidilfitri lebih meriah apabila gilirannya pula beraya bersama anak-anak. Mereka sekeluarga akan pulang beraya di Kuala Lipis, Pahang.

"Jadi suasana tu tentunya lebih meriah dengan pelbagai kerenah anak-anak saya yang semakin membesar. Misalnya kalau beli baju raya tu, masing-masing sudah punya citarasa sendiri jadi saya ikutkan sajalah pilihan mereka," katanya.

Untuk rekod, Saida mendirikan rumah tangga bersama Mohd Ghazali Yahya Zikri namun bercerai dengan cara tebus talak pada 7 Oktober 2011. Hasil perkahwinan mereka dikurniakan empat cahaya mata, Siti Nuruunnyssa, 19, Anas, 17, Khalid, 13, dan Siti Nurul Mashitah, 10.

Sumber: MD - Foto Saida IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


20 GAMBAR - MAYA KARIN BERCUTI DI GREECE BERSAMA KELUARGA

Baru-baru ini, Maya Karin telah pergi melancong dan bercuti di Greece bersama keluarga serta rakan terdekat daripada lima negara berbeza.

Difahamkan, keluarga ini meluangkan masa dengan belayar selama seminggu di sana.

Menurut Maya menerusi Instagram, dia berharap ketika di sana, dia tidak diajukan soalan bila mahu kahwin.

Klik gambar untuk size besar

Sebelum ini, Maya pernah mendedahkan bahawa dia pernah disindir oleh sesetengah pihak dengan bertanyakan tidak mahukah dia mempunyai anak sama seperti wanita lain. Mengakui terasa hati dengan perkara tersebut, namun akhirnya perasaan itu berlalu pergi.

Layanzzz...

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


MAMPUKAH ROSYAM HANGATKAN KL GANGSTER 2?

Datuk Yusof Haslam telah mengumumkan bahawa filem prekuel KL Gangster akan memulakan penggambaran yang dijangka pada bulan November atau Disember tahun ini. Ia adalah susulan kejayaan filem KL Gangster yang telah mencapai kutipan sebanyak RM12 juta sepanjang tempoh penayangannya.

Sementara itu, pengarahnya Syamsul Yusof berkata, tawaran yang diberikan kepada Rosyam Nor dibuat bagi menjadikan KL Gangster 2 lebih mantap dan menjanjikan adrenalin yang lebih bertenaga. Ini kerana, kita semua memang faham bahawa Rosyam amat sinonim dengan watak jahat satu ketika dahulu contohnya dalam filem Lenjan Castello dan banyak lagi.

“Pada masa yang sama, para pelakon lain seperti Aaron Aziz, Adi Putra, Zizan Raja Lawak, Ridzuan Hashim dan Soffi Jikan turut dikekalkan,” kata Syamsul dipetik sebagai berkata.

Persoalannya sekarang, apakah Rosyam masih releven dan sentuhannya masih berbisa? Apakah percaturan Syamsul memasukkan Rosyam dan mengekalkan pelakon terdahulu akan menghasilkan karya lebih hebat?

Mampukah KL Gangster 2 nanti menyaingi kehebatan KL Gangster sebelumnya yang berjaya mengutip lebih dari RM12 juta? Atau mungkin ada filem lain yang bakal meranapkan impian Yusof dan Syamsul untuk terus menerajui tahta kutipan tertinggi 2012 nanti.

Jawapannya... sama-sama kita saksikan perang box office ini. Bak kata pepatah, untung sabut timbul... untung batu tenggelam.!!

Klik untuk imej besar...

Poster sekadar hiasan dan imaginasi peminat


AL-FATIHAH - SYAHID, ANAK BAZLI UNIC HEMBUS NAFAS TERAKHIR HARI INI

Salam takziah kepada salah seorang anggota kumpulan nasyid UNIC, Bazli Hazwan Che Osman, 33, atas kehilangan anaknya, Muhammad Syahid Bazli Hazwan, 4, yang meninggal dunia sekitar jam 7.20 pagi tadi di Wad Pediatrik, Hospital Kuala Lumpur.

Bazli memaklumkan berita sedih itu menerusi laman Instagram (IG) miliknya, @bazliunic.A

"Anak ayah kesayangan @syahid_bintangsyurga dah pergi meninggalkan kita sebentar tadi. Allah sayangkan syahid.. Anakku...," tulis Bazli.

Anak Bazli yang merupakan salah seorang kanak-kanak autisme lahir pada 27 Oktober 2013.

Syahid mula didapati tidak sihat semenjak Disember tahun lalu dan pada awalnya, penyakitnya tidak dapat dikesan.

Setelah mengalami proses diagnosis, Syahid disahkan menghidap kanser limfoma tahap tiga pada Februari lalu.

Jenazah adik Syahid akan dikesemadikan selepas solat Zuhur di Masjid Ehsan Kampung Kubu Gajah Sungai Buloh.

Sama-samalah kita sedekahkan Al-Fatihah buat adik Syahid.

Klik untuk gambar besar

www.myartis.com / Sumber: Astro Gempak & Bazli UNIC IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::

Follow @myartisdotcom


DUDUK BERSILA MASA PANTANG - NOOR NABILA DITEGUR

Isteri kepada pelakon Sharnaaz Ahmad, Noor Nabila telah berkongsi gambarnya yang sedang memangku anak sulung, Jebat Jayden Ahmad di akaun Instagram beserta kapsyen: "New routine 👶🏻".

Bagaimanapun, gambar tersebut telah mendapat teguran dari netizen apabila melihat Nabila duduk di atas kerusi secara bersila.

Meskipun Nabila melahirkan zuriatnya itu pada 30 Ogos lalu dengan kaedah caesar di sebuah pusat perubatan swasta Kuala Lumpur, namun ia mungkin akan ada kaitan dengan pendarahan dalaman.

Apa-apapun, selamat menjalani tempoh berpantang buat kakak kepada pelakon, pengacara dan usahawan, Noor Neelofa.

Klik untuk gambar besar

www.myartis.com / Sumber: Media Hiburan & Noor Nabila

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TULAR VIDEO PELAKON TERKENAL BERHIBUR DI KELAB MALAM SAMBIL BERCUMBU - NAMA AEDY ASHRAF DIPETIK NETIZEN

Seorang pengguna Twitter baru-baru ini telah memuat naik video di media sosial sehingga ia menjadi tular. Video tersebut memaparkan seorang lelaki dikatakan mirip pelakon terkenal sedang berhibur di kelab malam sambil bercumbu dengan seorang awek yang juga merupakan teman wanita pengguna Twitter itu.

Menurut lelaki dikenali sebagai Aiman Shah, teman wanitanya itu tidak mengaku dia berlaku curang meskipun video itu telah didedahkan. Bukan itu saja, lelaki berkenaan memaklumkan pelakon tersebut ada menghantar mesej kepadanya supaya memadam video berkenaan kerana bimbang imejnya akan terjejas. Twitter itu.

"Pelakon terbabit hubungi saya dan meminta untuk memadam hantaran berkenaan sebab dia ada imej yang perlu dijaga dan kata dia tak ada kena mengena dengan wanita itu. Wanita tu adalah wanita yang mabuk," tulisnya.

Klik untuk gambar besar

Bagaimanapun, lelaki tersebut enggan berbuat demikian memandangkan wanita tersebut sememangnya mahu menjadi popular, malah turut mendedahkan akuan Instagram wanita itu. Difahamkan, selepas pendedahan berkenaan akaun Twitter lelaki itu diletakkan dalam mood private.

Dalam pada itu, menjengah ruangan komen, rata-rata netizen meluahkan rasa terkejut melihat rakaman video tersebut dan mengaitkan nama Aedy Ashraf sebagai individu dalam rakaman berkenaan. Ia berikutan terdapat komen di laman Twitter membabitkan nama pelakon tersebut.

"Aedy Ashraf la... kalau ikut siasatan Aedy dengan kekasih lelaki yang tweet tu.

"Kekasih lelaki itu yang tweet teman wanitanya curang dekat kelab.

"Orang kata tu Aedy Ashraf! Apa yang dah jadi. Memang nampak macam dia, tapi mungkin muka seiras kot," tulis beberapa netizen.

Usaha media bagi mendapatkan pengesahan dan komen lanjut daripada Aedy Ashraf tidak berjaya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYANG... TERIMA KASIH MENCINTAI KEKURANGAN & KELEBIHAN KU" - FASHA

Menerusi sebuah entri di laman Instagram, pelakon Fasha Sandha telah memuatnaik foto bersama suaminya yang juga pelakon, Aidil Aziz berserta ucapan ulang tahun kelahiran. Melihat pada kapsyen yang ditulis, Fasha mengakui bersyukur apabila dikurniakan seorang suami yang boleh menerima kekurangan dan kelebihan yang ada pada dirinya.

"26 Julai. Happy Birthday Encik Suami Sayang. Semoga diberikan kesihatan yang baik, bahagia dan dimurahkan rezeki selalu. Terima kasih kerana mencintai kekurangan dan kelebihan ku. I love you," tulis Fasha yang selamat bergelar isteri kepada Aidil dengan sekali lafaz pada 30 Mac 2019 di kampung halaman aktres terbabit di Perlis dan ini merupakan perkahwinan pertama untuk Aidil dan kedua untuk Fasha.

Manakala di ruangan komen pula, rata-rata peminat turut menyampaikan ucapan ulang tahun kelahiran Aidil serta mendoakan kebahagiaan Fasha dan suaminya: "@zarinazainuddin_: Happy birthday Aidil, semoga Aidil dan girl sekeluarga sentiasa dalam rahmat Allah selalu, Amin."

Klik untuk gambar besar

"@aislingrecruits: Happy Birthday to your husband and we wish for your family happiness and good health." - "@asmahmorshidi_arfian: Alhamdulillah. Semoga bahagia till Jannah. Terpancar kebahagian Fasha Sandha dan famili. I'm happy for you."

"@maryk_miraaa: Semoga keluarga kakak diberi kesihatan yang baik serta kebahagiaan dunia & akhirat." - "@mamyforver: Happy Birthday to @itsaidilaziz. Semoga panjang umur dimurahkan rezeki berbahagia sentiasa bersama family tersayang. Semoga berkekalan bersama @fashasandha hingga ke akhir hayat."

Sebelum ini, Fasha pernah berkahwin dengan Rizal Ashram Ramli pada 27 April 2012 dan bercerai pada 20 Januari 2016. Hasil perkahwinan, mereka mempunyai dua orang anak, Putra Rayfal Ramli, 5 dan Putri Raysha Jemaima, 4.

www.myartis.com / Sumber & foto: Astro Gempak & Instagram Fasha Sandha

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISU DIDAKWA 'LALOK' - AKIM AF7 HARAP PENYEBAR FITNAH BERTAUBAT

Meskipun difitnah dengan dakwaan 'lalok' di bawah pengaruh dadah dalam pertandingan separuh akhir ketiga Muzik-Muzik ke-29, namun penyanyi Akim Ahmad (Akim AF7) tetap tenang dan meminta penyebar fitnah itu agar segera bertaubat.

"Memang isu itu sangat memberi kesan kepada kerjaya saya apabila perlu berdepan dengan pengurusan saya dan beberapa pihak lain terutama ibu bapa saya.

"Ibu saya mengalir air mata apabila membaca isu ini di akhbar. Saya tidak pernah membuat atau berada dalam keadaan seperti apa yang didakwa.

"Di YouTube ada video menunjukkan apa sebenarnya yang saya buat sewaktu dibelakang pentas sebelum persembahan tempoh hari. Dakwaan itu tidak benar dan jika saya buat ertinya saya kecewakan ibu bapa saya," ujarnya dipetik sebagai berkata.

Bagaimanapun, kemenangannya dalam kategori 'Persembahan Vokal Terbaik Di Dalam Lagu' pada majlis Anugerah Industri Muzik ke-21 (AIM21) yang berlangsung pada malam Sabtu lalu, sedikit sebanyak mengubat dukanya.

Ia juga sekaligus menepis dakwaan 'lalok'... apabila persembahannya bersama kumpulan The Majistret pada malam itu amat bertenaga. Malah menurut Akim, dia sama sekali tidak pernah membodohkan diri mengambil dadah sebelum tampil dalam mana-mana persembahan.

"Jika kemenangan pada malam ini boleh memberi persepsi positif, itu sudah membuatkan saya lebih gembira.

"Trofi sebagai satu pengiktirafan yang saya boleh banggakan. Ini satu semangat untuk saya terus berjalan dengan lebih baik lagi dalam industri ini," tegasnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


TAHNIAH - AJAK SHIRO DAPAT ANAK KETIGA

"Alhamdulillah syukur padamu Ya Allah... Hari ini tepat jam 1 petang isteri saya selamat bersalin dan hadiahkan saya seorang anak perempuan.

"Lagi satu saya nak bagi tahu.. wife saya bagi hadiah ni pada hari yang sama.. Walaupun bukan kembar dan dia bersalin normal. Terima kasih pada semuanya.. Alhamdulillah," begitulah tulis Ajak Shiro melalui IGnya.

Apa yang yang dimaksudkan oleh Ajak, bayi perempuannya itu sama tarikh lahir dengan dua lagi abangnya Mohd Jad Thaqif dan Mohd Had Thaqif iaitu pada 25 Mac 2010 dan 2013.

Klik gambar untuk size besar

"Saya cuma nak berkongsi perasaan ikhlas saya bila saya tengok wajah dia (isteri). Dia minta nak baring atas peha.. Katanya lebih selesa. Saya sedih sangat rasa bila tengok muka isteri saya macam ni," kata Ajak beberapa jam sebelum isterinya bersalin.

Apa-apapun... tahniah diucapkan kerana menjadi suami yang prihatin!

Isteri Ajak Shiro sebelum bersalin

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"MENGAKU & BUANG EGO" - LINDA RAFAR MINTA SUAMI BERTANGGUNGJAWAB

Pelakon dan penyanyi, Linda Rafar atau nama sebenarnya Azlinda Rafar, 37, hari ini telah menghantar borang permohonan pengesahan lafaz cerai yang dibuat suaminya, Syed Aiman di pejabat pendaftar Mahkamah Rendah Syariah Shah Alam.

Difahamkan, Linda tiba di mahkamah pada 9.30 pagi bersama beberapa ahli keluarga.

Terdahulu, Linda memberitahu akan hadir ke mahkamah pada Rabu lalu namun gagal menghadirkan diri kerana tidak sihat.

Klik gambar untuk size besar

Linda mendedahkan suaminya, Syed melafazkan cerai terhadapnya di kediaman mereka di sini kira-kira pukul 7.30 pagi Selasa lalu.

Dalam pada itu, Linda mengakui bahawa dia sudah tawar hati dengan suaminya selepas mendakwa dirinya diceraikan pada Selasa lalu.

Malah dirinya trauma dan fobia dengan kemelut yang melanda rumah tangganya itu lebih-lebih lagi apabila kini sedang hamil tiga bulan.

"Saya binggung dan sedih sebab tidak tahu apa punca sebenarnya. Ketika kejadian saya terpingga-pingga," ujar Linda ketika ditemui media di mahkamah.

Setelah mendapat nasihat kakak dan ibunya, Linda membuat keputusan untuk mendapatkan pengesahan cerai di mahkamah supaya perkara itu lebih jelas.

"Apa yang saya dengar saya memang diceraikan, cuma saya rasa biar mahkamah yang putuskan kerana itu jalan terbaik," jelasnya.

Beliau juga mengakui sudah bersedia untuk berdepan dengan apa juga kemungkinan dan mengakui tindakan itu diambil setelah bersabar terlalu lama.

Linda juga meminta supaya suaminya bertanggungjawab dengan tindakan yang dibuat dan jangan menafikannya terutama dengan pihak media.

"Mengaku dan buang ego. Jangan buat seolah-olah saya mereka cerita. Saya sedih dengan apa yang berlaku," katanya.

Linda dalam nada sebak berkata, tidak ada siapapun yang mahu perkara ini terjadi lebih-lebih lagi beliau yang baru kehilangan anak dan sedang hamil. Bagi dirinya, semua yang terjadi adalah dugaan hidup dan berharap akan terus kuat.

Di tanya adakah beliau sedia kembali menjalani hidup bersama suami sekiranya lafaz cerai itu tidak sah, Linda diam seketika.

"Saya fobia anda ia berlaku lagi. Jujurnya saya sudah tawar hati dan saya rela menjadi ibu yang mengandung tanpa suami," tambahnya.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BALASAN UNTUK KAU" - AKUI KURANG BERLAKON, IZREEN AZMINDA KENA PERLI NETIZEN ISU 'PENYONDOL'

Pelakon Izreen Azminda baru-baru ini telah membuat pengakuan semasa di temubual oleh pihak Utusan bahawa dirinya sekarang ini lebih fokus untuk menjadi usahawan daripada kembali semula ke industri lakonan.

Difahamkan dari laporan Utusan, Izreen tidak mahu terlalu fokus kepada bidang lakonan biarpun telah mendapat tawaran untuk berlakon dalam beberapa drama.

Menurut beliau, walaupun sudah tidak terlalu aktif dalam bidang lakonan, namun dia masih berasa bahagia melibatkan diri dalam bidang keusahawanan.

Klik untuk gambar besar

Tambahannya lagi, jika di dalam bidang lakonan, dirinya tidak akan sentiasa dalam bidang lakonan dan setiap pelakon akan melalui fasa naik serta turun ketika berlakon. Selain itu, dia turut berkata pulangan kewangannya yang kini juga lebih banyak jika hendak dibandingkan ketika dia berlakon.

Artikel berkenaan telah di muat naik oleh pihak Utusan di platform Facebook dan ia telah meraih perhatian ramai warganet untuk meninggalkan respon di ruangan komen.

Jika di lihat di ruangan komen hantaran tersebut, kebanyakkannya meninggalkan komen negatif dan meminta agar Izreen berhenti meminta simpati kepada orang ramai. Malah, dalam masa sama, ada juga netizen berkata ia merupakan balasan buat pelakon terbabit kerana telah merampas suami wanita lain.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::